recursal/SuperWikiNEXT-32B huggingface dataset:
**第30屆東京都議會選舉**響2017年7月2號舉行。

今次選舉被視為一千四百萬個東京市民畀都知事小池百合子嘅第一張成績表，同時亦係對執政自民黨嘅一次信心投票。

背景
--

今次東京都議會選舉有二百五十九個候選人，響四十二個選區到爭一百二十七席，其中都民第一之會同自民黨競爭激烈，不過受醜聞困擾嘅執政自民黨選情嚴峻。

候選人
---

### 都民第一之會

都領導都民第一之會嘅六十四歲小池百合子，只係上任咗11個月，期間處理築地市場搬遷、2020年東京奧運、削減開支之類議題，成功樹立開明改革嘅良好形象，支持率高達六成。小池6月退出自民黨，創立都民第一之會，派出五十個人參選都議會。

響選舉步入最後階段，小池百合子連日到東京各選區拉票，佢批評對手執政自民黨監管不力，搞到豐洲市場工程弊案同搬遷問題，又話希望為議會帶來新氣象。從電視主播、參眾議員、環境大臣、第一位女性防衛大臣到第一位女性東京都知事，如果今次選舉能夠大勝，小池可能有力挑戰首相寶座。

### 自由民主黨

自民黨近日因為首相安倍晉三捲入幫朋加開學校之類嘅醜聞，同埋防衛大臣稻田朋美連續講錯嘢，支持度下挫，而為咗挽回選票，黨內高層四出拉票，重派出視為「吸票機」嘅眾議員小泉進次郎出來，佢係首相小泉純一郎個仔，坦言今次選情嚴峻，認為自民黨將來應該是非分明，同小池合作做有利東京嘅事。

至於受多單醜聞困擾嘅首相安倍晉三，競選期間一直保持低調，響最後一日先出來秋葉原街頭幫自民黨候選人站台拉票，但係遇到示威，被人嗌落台。

民意調查
----

共同社民意調查話，自民黨同東京都知事小池百合子領導嘅都民第一之會支持度不相上下，都係兩成六左右，大約五成七嘅民眾重未決定投票意向。外界都關注支持小池勢力攞唔攞到過半議席。

分析
--

### 選前

呢場選舉被視為對小池施政嘅檢驗亦牽動成個日本政壇未來格局，佢上任之後講明要改革都議會，同時要應付築地市場搬遷同主辦2020年東京奧運之類嘅重大議題。分析相信，都民第一之會連同公明黨之類支持小池嘅勢力有望攞到過半數席位，目前響都議會掌控五十七席嘅自民黨一旦失去第一大黨嘅地位，或者會影響安倍施政，甚至動搖首相嘅地位，打亂佢連任首相嘅算盤。雖然距離下次眾議院選舉重有成年時間，但係睇返歷史，執政黨響東京都議會選舉大敗，都會響之後嘅眾議院選舉失利。

結果
--

投票響當地時間朝早七點開始，到晚黑八點，合資格一千一百選民可以投票，而選民幾日前已經可以提前投票。選舉管理委員會公布截至1號，有差唔多九十九萬人投咗票，比四年前大增五十七個百分點。

票站響當地晚黑八點閂門之後，點票工作隨即展開。日本放送協會嘅票站調查結果話，都民第一之會將會響都議會一百二十七席攞到四十八席，成為第一大黨，聯同公明黨之類，預計可以攞到七十三到八十五席，控制都議會過半數議席。而原本嘅最大黨，執政自民黨議席大幅縮水，預計攞到十三至三十九席，係自民黨響都議會選舉入面最差嘅成績。

後續
--

攷
-

1. 1 2 3 4 5 6  （繁體中文）東京都議會周日選舉　小池政黨矚目，now新聞，2017年7月1號。
2. 1 2 3 4 5 6  （繁體中文）東京都議會選舉被視為小池與安倍對決，now新聞，2017年7月2號。
3. ↑  （繁體中文）小池百合子料奪東京都議會控制權，now新聞，2017年7月2號。

| * 睇
* 傾
* 改
東京都東京都選舉 |
| --- |
| 知事選舉 | 
* 第1屆（1947年）
* 第2屆（1951年）
* 第3屆（1955年）
* 第4屆（1959年）
* 第5屆（1963年）
* 第6屆（1967年）
* 第7屆（1971年）
* 第8屆（1975年）
* 第9屆（1979年）
* 第10屆（1983年）
* 第11屆（1987年）
* 第12屆（1991年）
* 第13屆（1995年）
* 第14屆（1999年）
* 第15屆（2003年）
* 第16屆（2007年）
* 第17屆（2011年）
* 第18屆（2012年）
* 第19屆（2014年）
* 第20屆（2016年）
* 
* 第21屆（2020年）

 |
| 議會選舉 | 
* 第1屆（1899年）
* 第2屆（1903年）
* 第3屆（1907年）
* 第4屆（1911年）
* 第5屆（1915年）
* 第6屆（1919年）
* 第7屆（1924年）
* 第8屆（1928年）
* 第9屆（1932年）
* 第10屆（1936年）
* 第11屆（1940年）
* 第12屆（1947年）
* 第13屆（1951年）
* 第14屆（1955年）
* 第15屆（1959年）
* 第16屆（1963年）
* 第17屆（1965年）
* 第18屆（1969年）
* 第19屆（1973年）
* 第20屆（1977年）
* 第21屆（1981年）
* 第22屆（1985年）
* 第23屆（1989年）
* 第24屆（1993年）
* 第25屆（1997年）
* 第26屆（2001年）
* 第27屆（2005年）
* 第28屆（2009年）
* 第29屆（2013年）
* 第30屆（2017年）
* 

 |
**語文教育及研究常務委員會**（簡稱：**語常會**，英文：**S**tanding **C**ommittee **o**n **L**anguage Education **a**nd **R**esearch，**SCOLAR**）係1996年根據教育統籌委員會《教育統籌委員會第六號報告書》建議成立嘅香港公營機構，就一般語文教育事宜同語文基金嘅運用，向香港政府提出建議，並督導多項語文基金項目包括職業英語運動等。

簡介
--

語文教育及研究常務委員會（語常會）喺1996年10月成立，目的係就一般語文教育事宜同語文基金嘅運用，向政府提供意見。通過運用語文基金，配合政府、其他諮詢組織同持分者嘅努力，資助並推行唔同嘅措施，以幫助香港人，尤其是學生同在職人士，提升兩文（中、英文）三語（粵語、普通話、英語）嘅能力。

著重發展以下六個重點範疇：

1. 進行有關香港本地同國際語文教育嘅追蹤研究同比較研究，以助有效制訂同推行語文教育政策；
2. 加強對幼童學習中、英文嘅支援；
3. 加強語文教師嘅專業裝備同持續發展；
4. 照顧學習者嘅學習多樣性，包括非華語學生嘅需要；
5. 與有關持分者，特別係社會人士合作，喺學校內外營造有利學生學習語文嘅環境；
6. 配合語言景觀嘅轉變，提升香港本地在職人士嘅語文水平。

職權範圍
----

語常會嘅職權係就一般語文教育事宜同以下各項，向政府提出建議：

1. 就語文教育（包括教學語言）嘅整體政策，提供意見；
2. 就釐定語文水平，包括各個教育階段嘅語文學習目標同每個教育階段嘅具體語文成就目標，提供意見；
3. 就為達到語文水平而須採取嘅措施，提供意見；
4. 訂定提升語文能力同語文教育質素嘅研究同發展計劃，推行同監察呢啲計劃，以達致理想成果；
5. 統籌各機構所進行嘅語文能力研究同發展活動、監察佢哋嘅工作進度、評估成效，並向政府提出建議；
6. 喺語文能力方面，推行公眾教育同提供資訊嘅計劃；
7. 就語文基金運作嘅政策同程序，向語文基金託管人提供意見，並喺基金託管人嘅要求下，提供直接或間接嘅協助，以提高市民嘅語文能力。

資助計劃
----

為學校同教師提供津貼，以優化校內語文學與教同促進語文教師嘅專業發展。計劃包括：

* 促進小學英語學習津貼計劃
* 語文教師專業發展獎勵津貼計劃
* 教授中文作為第二語言專業進修津貼計劃
* 職業英語計劃津貼

推廣語文
----

透過同唔同類型嘅持分者合作，例如政府部門、非政府組織、私營機構等，舉辦同支持各類有關推廣中文（包括普通話）同英文嘅學界及社區項目，目的係推廣語文教育，以及為學生同在職人士營造更理想嘅語文學習環境。

推廣中文嘅項目目的係透過舉辦具創意同教育意義嘅活動，提高香港中、小學生對中文寫作同閱讀的興趣，並通過廣泛閱讀以提升寫作水平。推廣普通話嘅項目係為社會營造良好嘅普通話學習氛圍，並為學生喺課堂外提供多元化同靈活嘅普通話學習環境。

由2012/13學年開始推出「支援非華語兒童學習中文」計劃，目的係係鼓勵非華語兒童盡早開始學習中文，並提高佢哋學習中文嘅興趣。喺2015/16學年推出嘅「已離校非華語人士職業中文課程」計劃，邀請咗大專院校同培訓機構為已離校非華語人士開辦職業中文課程，提高佢哋中文嘅聽、講、讀、寫能力，幫助佢哋獲得資歷架構認可嘅中文資歷，從而增強就業競爭力。

2008/09學年起定名為「英語大聯盟」嘅全港性推廣英文項目，目的係為中、小學生提供愉快嘅英語學習體驗，培養佢哋對英語嘅興趣同欣賞態度，增強佢哋運用英語嘅信心。

出面網頁
----

* 語文教育及研究常務委員會
世界各地主要母語嘅語系
**語系**jyu5 hai6（**language family**）係對語言嘅第一級系屬分類，靠語言嘅發展演變同埋各種特質（語音、詞彙、語法等），將似嘅語言歸做同一語系。

語系可以向下細分成唔同**語族**jyu5 zuk6同**語支**jyu5 zi1。

基本概念
----

睇埋：互通程度同埋進化論
想像家陣有一個群體嘅人，佢哋喺語言上好均一，成個群體是但攞兩個人嚟睇，佢哋嘅母語都係互通嘅；而家佢哋因為戰亂等嘅原因，其中一部份嘅個體遷徙咗去第度，變咗做兩個群體；因為語言演變嘅關係，過咗幾個世紀之後兩者講嘅話變到好唔同，變到唔再互通，但兩隻話仲係會有好多相似嘅地方；如果有若干隻語言，佢哋係好似上述個例子噉由同一隻語言變出嚟嘅，佢哋就算係屬同一個語系。

下圖係日耳曼語族（Germanic languages）嘅分類樹狀圖，圖入面包括咗英格蘭話（English）同德國話（German）等。

主要語系
----

* 印歐語系（歐洲、北美洲大部份地區、西南亞到南亞，日耳曼語族喺呢個語系之下）
* 漢藏語系（東亞，包括眾漢語）
* 尼日爾-剛果語系（撒哈拉以南非洲）
* 亞非語系（北非到非洲之角、西南亞）
* 南島語系（大洋洲、馬達加斯加、東南亞）
* 南印語系（南亞）
* 南亞語系（東南亞）
* 侗台語系（東南亞）
* 烏拉語系（北亞到北歐）
* 愛斯基摩－阿留申語系（北美洲北部）
* 尼羅-撒哈拉語系（非洲中部）

睇埋
--

* 阿爾泰「語系」（中亞，亦有包埋日本話同韓國話；一般認為呢啲語言比較似語言聯盟）
* 互通程度
* Idiolect
* 語言聯盟
* 語言類型

攷
-

1. ↑  Rowe, Bruce M.; Levine, Diane P. (2015). *A Concise Introduction to Linguistics*. Routledge. pp. 340-341.
**第36屆委內瑞拉總統選舉**最遲響2018年舉行。

背景
--

### 2017年武力鎮壓反政府示威

2017年，喺上一任總統查韋斯死後，委內瑞拉深陷物資短缺、瘋狂通脹嘅經濟危機。總統馬杜羅民望已經跌到廿個百分點以下，恐怕好難再承受不斷示威，同埋同國際社會關係繼續惡化。

2017年3月29號，委內瑞拉最高法院取消代替國會行使立法權嘅裁決，被反對派形容係「政變」話係最高法院「奪權裁決」，搞到連續幾日都有示威抗議，響委內瑞拉首都加拉加斯，大批示威者企圖遊行到市中心政府辦公大樓，警方出動裝甲車阻攔，又施放催淚彈驅散人群，有民眾用石頭敲打公路防撞欄表達不滿。

2017年4月1號，事件有咗戲劇性變化，馬杜羅3月31號深夜召開國家安全委員會緊急會議之後，凌晨要求最高法院覆核裁決。最高法院隨後宣布修改裁決，表示唔會代替國會行使立法權，國會議員繼續享有司法豁免權，法院強調冇意圖奪去國會權力。不過反對派仍然不滿，指摘最高法院朝令夕改，正好證明法院被馬杜羅控制，委內瑞拉已經冇權力分立，呼籲民眾繼續施壓，要求盡快舉行被政府拖延反對派贏面極高嘅地方選舉，同埋提前選總統。但係國會議長博爾赫斯話唔可以當冇事發生過。

2018年1月22號，歐盟就住委內瑞拉2017年武力鎮壓反政府示威，制裁七個委內瑞拉高官，馬杜羅就反駁批評制裁荒謬。

過程
--

2018年1月24號，被睇成係效忠馬杜羅嘅制憲大會通過，原訂12月嘅總統大選提前到4月30號舉行。制憲大會話，提前大選係要回應西方國家嘅制裁。而多個拉美國家批評委內瑞拉嘅決定，認為難以保證選舉公正。

選舉人
---

### 社會黨

馬杜羅講明有意競逐連任，相信執政社會黨下個月頭嘅黨大會會確認馬杜羅係黨內唯一候選人。

分析
--

### 2017年武力鎮壓反政府示威

分析話，今次係馬杜羅重大讓步，相信係頂唔住國內外嘅強大壓力。最重要係連馬杜羅嘅長期盟友，最高檢察院總檢察長迪亞斯亦罕有公開斥責最高法院破壞憲制秩序，搞到政府內部分裂，做成事件轉捩點。 

而另一個南美洲國家厄瓜多爾，4月2號嘅總統選舉亦可能影響馬杜羅決定。厄瓜多爾現任總統科雷亞係馬杜羅嘅老死，科雷亞支持嘅候選人莫雷諾同對手拉索爭持激烈，委內瑞拉政治危機成為拉索攻擊莫雷諾嘅「彈藥」，聲言唔可以畀厄瓜多爾變成另一個委內瑞拉。

### 選前

2018年1月24號，而任期剩底一年嘅馬杜羅係想趁反對派重未團結，同埋經濟重未見底嗰陣同埋提早利用大選延長管治。

攷
-

1. 1 2 3 4 5 6  （繁體中文）馬杜羅受壓讓步　反對派要求提前選總統，now新聞，2017年4月2號搵到。
2. 1 2 3 4  （繁體中文）委內瑞拉提前於四月舉行總統大選，now新聞，2018年1月24號搵到。

Template:委內瑞拉選舉
**華頂博信**（日文：華頂博信／かちょう ひろのぶ*Kachō Hironobu*，1905年5月22號—1970年10月23號），前日本皇室成員，華頂家當主，老豆係伏見宮博恭王，同時係海軍軍人同埋貴族院議員，最高階位係海軍勲一等大佐。響未皇籍脫離之前，尊稱**伏見宮博信王**。

經歷
--

博信係響1905年出世，老豆係博恭，有兩個大佬（分別係博義王同埋博忠王）。響1925年入讀海軍兵學校，同年做咗海軍少尉候補生同埋「磐手」成員之一，響1926年12月升上做海軍少尉同埋畀人派去做山城號戰艦船員之一，後嚟響1939年畢業。

響1926年，博信王獲頒勲一等旭日桐花大綬章，響同年12月皇籍脫離，改封為侯爵，列入華族，唔再係皇室成員。同時，佢繼承華頂宮當主一位，接替因腦膜炎而過身嘅二佬博忠王，佢仲改名叫**華頂博信**。同月13號，華頂博信同閑院宮載仁親王第五個女華子女王結婚。

1932年，就任愛宕號重巡洋艦分隊長，之後分別做曙水雷長、漣水雷長同埋軍令部員。響1935年，佢以候爵嘅身份做貴族院議員。

響1939年，佢擔任海軍大學校教官，響1945年畀人調去海軍水雷學校做教官，同月升上做中佐。同年9月升上做大佐，同年11月畀人調去予備役（即在鄉軍人，入得予備役嘅軍人差唔多都準備退役）。

1946年，老豆博恭過身，同年4月博信佢辭任貴族院議員。響1951年，博信正式同華子離婚，係日本皇室第一個離婚嘅人。呢件事響日本引起好大騷動，同時影響埋華子嘅大佬春仁。響1953年，博信同早川ルース壽美子再婚。

響1970年博信過身，終年六十五歲。死後由大仔華頂博道繼任當主一位，不過呢個時候華頂宮已經唔係皇室宮家，只係一個虛銜，所以博信係華頂宮最後一任實際當主。

屋企
--

第一任老婆：華子女王

第二任老婆：早川ルース壽美子

* 大仔：華頂博道
	+ 孫：華頂尚隆（尚隆仲係日本映畫製作者聯盟事務局次長）
* 細仔：伏見博孝（後嚟做咗伏見博英養仔）
* 女：松岡治子

拎
-

|
|  |
| 上一任**（新起）** | **華頂侯爵家當主**1926年 - 1970年 | 下一任**華頂博道** |
| 上一任**（新起）** | **華頂侯爵（頭銜）**1926年 - 1947年 | 下一任**（華族制度廢止）** |
**華頂宮博經親王**（日文：かちょうのみや ひろつねしんのう 、1851年4月19號—1876年5月24號）係華頂宮第一任當主，乳名**隆宮**，伏見宮邦家親王第十二個仔，同時係海軍軍人，最高階位係海軍少將。

經歷
--

博經響1851年出世，係邦家親王第十二個仔。響1852年，佢命名為博經，乳名隆宮，靈感嚟自知恩院。響1860年，博經正式親王宣下，成為親王，同年出家，改名為**尊秀入道親王**。響1868年，佢改返名叫博經親王，返翻嚟做皇室成員，同年獲明治天皇批準，另起一個宮家，宮號係華頂宮。

響1870年，佢升讀海軍兵學校，同年去美國留學，但響1872年突然返翻嚟日本，之後診斷為患上重病。響1876年，博經獲升為海軍少將，同年5月博經過身，終年廿五歲。

屋企
--

老豆：伏見宮邦家親王

阿媽：妾侍堀内信子

兄弟：大佬晃親王---二哥嘉言親王---三哥讓仁親王---四哥朝彥親王---老五（夭折）---六哥貞教親王---老七（夭折）---八哥彰仁親王---九哥能久親王---十哥（夭折）---十一哥（夭折）---十二**博經親王**（即佢自己）---長細佬智成親王---二細佬貞愛親王---三細佬清棲家教---四細佬載仁親王---五細佬（最細）依仁親王

老婆：南部郁子

* 獨仔：博厚親王

拎
-


|
|  |
| 上一任**（新起）** | **華頂宮當主**1868年 - 1876年 | 下一任**華頂宮博厚親王** |
北京人
周口店北京人遺址（中間嗰個係北京人像）
**北京人**，又叫**北京猿人**，科學命名為「北京直立人」（拉丁文：Homo erectus pekinensis）或者叫「中國猿人北京種」（Sinanthropus pekinensis），係生活喺更新世嘅直立人。佢哋嘅化石1927年喺中國北京西南嘅周口店龍骨山發現。

佢哋生活喺50萬至20萬年前之間，屬於由古猿進化到智人嘅中間環節嘅原始人類。呢個發現喺生物學、歷史學同埋人類發展史嘅研究上有好重要嘅價值。

早喺舊石器時代嘅初期，北京人已經識攞石頭做石器，用佢做武器同生產工具，喺同大自然進行鬥爭入面改造自己，表明北京人已經識用原始嘅工具從事勞動，北京人識得用火、支配火、保存火種嘅方法。

北京人同佢嘅文化嘅發現同研究，解決19世紀爪哇人發現以來圍繞科學界近半個世紀嘅直立人究竟係猿定係人嘅爭論。事實表明，喺人類歷史嘅黎明時代，從體質形態，文化性質到讓會組織等方面，的確有過直立人階段，佢哋係南猿嘅後代，係以後出現的智人嘅祖先。直立人係由猿到人進化序列中重要嘅中間環節。到目前為止，直立人嘅典型形態仍然係以周口店北京人為準則。


|  |  |
| --- | --- |
| Stub icon | 呢篇**北京人**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
**北上廣**（粵拼：bak1 soeng6 gwong2；簡化字：**北上广**）係中國大陸嘅媒體同網路入面新出嘅名詞。啲人諗住貪方便，先至將中華人民共和國三大城市（北京、上海、廣州）入面嘅第一個中文字串埋一齊嚟用。佢嘅正式講法係「**京滬穗**」（ging1 wu6 seoi3；簡化字：**京沪穗**），因為呢三個城市係成個中華人民共和國地區入面，既係經濟實力最犀利、又係有最多鬼佬領事館、甚至係中國三大國際航空樞紐機場嘅三大城市。

喺2010年，中國國務院批准同定咗嗰最犀利嘅三大城市係乜。其中：北京係世界城市；上海同廣州就定成國際大都市。

「北上廣」同「京滬穗」之間嘅區分
----------------

「京滬穗」係北京、上海、廣州呢三個城市嘅簡稱。而佢另一個唔規範嘅簡稱——北上廣，喺2009年嗰陣開始，成日喺中國大陸嘅官方媒體嗰度猛咁出現，甚至超過咗「京滬穗」呢三個字嘅機會，甚至喺幾年之後重唔停噉喺度出嚟。而「北上廣」呢個詞最先喺2004年11月22號嘅《中國電腦報》入面出現，嗰時大多數用呢個詞嘅係做IT嗰行啲人。有文章就話「北上廣」呢個詞猛咁喺度用，話諗住反轉雙方對話嘅使用權同時，甚至有媒體話「京滬穗」變成「北上廣」係消滅傳統文化噉解。

睇埋
--

* 駐中華人民共和國領事機構一覽
* 國家中心城市

攷
-


|  |  |
| --- | --- |
|  | 維基辭典有呢個詞嘅解釋：**北上廣** |

1. 1 2 3  解放日报 (2011年9月9號). ""京沪穗",怎么成了"北上广"". 新华网.
2. ↑  京、沪、穗三大"航空枢纽"积极建设空港经济圈中央政府门户网站 www.gov.cn [2006年9月9號] 喺新华社入面搵
3. ↑  成都超越深圳 领跑全国机场第二阵营天府早报 [2011年9月13號] 喺天府早报入面搵
4. ↑  北京明确未来五年发展战略 推动中国特色世界城市建设 互聯網檔案館嘅歸檔，歸檔日期2016年11月10號，. 喺人民网入面搵
5. ↑  上海拟2020年基本建成现代化国际大都市 互聯網檔案館嘅歸檔，歸檔日期2016年3月4號，. 喺人民网入面搵
6. 1 2 3 4  〈"北上广"如何逆袭"京沪穗"？〉. 股城网财经频道. 原著喺2015年2月2號歸檔. 喺2015年2月12號搵到.
**藤森特赦風波**係指秘魯前總統藤森被總統庫琴斯基特赦之後發生嘅一連串事件。

背景
--

2017年12月21號，涉及貪污指控嘅庫琴斯基月中面對藤森個女藤森慶子領導嘅反對黨人民力量黨發起彈劾動議，戲劇性噉，最後人民力量黨入面藤森個仔藤森健次領導嘅派系有十個議員最後投咗棄權票，令庫琴斯基避過落台一劫。

2017年12月23號，七十九歲嘅藤森因為侵犯人權同貪污等罪名原本要服刑到九十三歲，但係佢因為血壓低同心跳唔正常緊急送院。

2017年12月24號，秘魯總統庫琴斯基突然宣布以人道理由特赦藤森，外界質疑一切都係政治交易。

後續
--

2017年12月25號聖誕節，響秘魯首都利馬，數以百計民眾唔係同屋企人或朋友慶祝，而係上街示威，抗議前總統藤森攞到特赦。示威者舉起聲稱係藤森主政期間被殺嘅人啲相響市中心遊行，期間防暴警察阻止示威者前進，雙方衝突，警察施放催淚氣體驅散人群。全國多處亦有反對特赦藤森嘅示威，估計最少五千人上街。而藤森個仔健次響社交網絡發放片段，話好開心同爸爸一齊過一個自由嘅快樂聖誕。而庫琴斯基政府內部亦好多不滿特赦藤森嘅聲音，消息話，副人權部長辭職以示抗議，三名執政黨議員亦退黨。

2017年12月27號，攞到特赦嘅秘魯前總統藤森響社交網站發布影片，話對執政期間嘅所作所為感到後悔，請求人民原諒。又感謝總統庫琴斯基嘅特赦，話完全支持對方呼籲國家和解，暗示自己唔會再涉足政治。

2018年1月18號晏晝，教宗方濟各去到秘魯首都利馬，除了會同庫琴斯基見面之外，亦會探吓土著，希望搵返重建受性醜聞拖累嘅教會聲譽，而秘魯總統庫琴斯基就希望藉住教宗嚟到令國家返翻和平同對話嘅軌道。不過響教宗到秘魯之前嘅幾粒鐘，南部有一間一百年歷史嘅小教堂遇襲，大門有燒過嘅痕迹。

分析
--

上任一年幾嘅庫琴斯基已經多次遇到反對派嘅彈劾壓力，民望又跌到唔夠兩成，特赦藤森將佢捲入新一場政治風暴，地位勢將會更加難保。有評論形容今次特赦係藤森家族內鬥同回朝戲碼嘅序幕，藤森家族嘅內鬥亦趨向白熱化。四十二歲嘅慶子兩次參選總統失敗，野心未減，相信佢會喺2021年再接再厲。37歲嘅健次近年亦轉趨高調，今次被視為阿爸獲釋嘅最大「功臣」，得到藤森支持者歡心，有利從政前路，係事件中嘅最大贏家。

睇埋
--

* 第35屆秘魯總統選舉

攷
-

1. 1 2 3 4 5 6 7  （繁體中文）秘魯前總統遭特赦　評論：藤森家族回朝序幕，now新聞，響2017年12月26號搵到。
2. ↑  （繁體中文）藤森後悔執政期間所為請求原諒，now新聞，響2017年12月27號搵到。
3. ↑  （繁體中文）教宗轉抵秘魯繼續訪問行程，now新聞，響2018年1月19號搵到。
《**企鵝奇緣**》（***Penguin Bloom***）係2021年Netflix上映嘅劇情電影，改編自真實故事，講述一個媽媽係一次意外令到下半身癱瘓，無意中喺屋企人領養嘅一隻受傷喜鵲身上得到鼓勵。

劇情簡介
----

住喺澳洲嘅珊曼莎·布魯同老公卡麥隆同埋三個仔去泰國度假。點知喺假期途中，珊曼莎喺屋頂欣賞風景，因為欄杆腐爛斷裂而跌落樓，導致脊椎斷裂，胸部以下癱瘓。珊曼莎一向熱愛戶外活動，鍾意衝浪同旅行，呢次劇變令到佢迷失自我，每日都沉浸喺憂鬱之中，佢懷疑自己生存喺呢個世上重有啲乜嘢意義，對屋企人重有乜嘢意義？

一年之後嘅某日，佢嘅仔將一隻受傷嘅喜鵲帶返屋企，滿懷愛意改佢嘅名做「企鵝」（Penguin）。珊曼莎懷疑噉對住呢隻黑白相間嘅雀仔，隨住時間流逝，逐漸對呢隻家庭新成員產生感情，進而展開一段修復心靈創傷嘅旅程，令到佢老公、三個仔同媽媽又驚又喜，珊曼莎自己亦相當驚訝。珊曼莎嘅人生喺遭遇打擊之後睇嚟好似已經支離破碎，卻喺屋企人嘅關愛，同觀察一隻雀仔奮力康復嘅過程當中，再次搵到人生嘅希望同意義。

出面網頁
----

* （需要畀錢訂閱） 喺Netflix上面睇《企鵝奇緣》（因為版權限制，呢個節目可能只喺某啲地區度上架。）
* 《企鵝奇緣》喺互聯網電影資料庫嘅資料（英文）
* 爛番茄上《企鵝奇緣》嘅資料（英文）
**許鎮德**，PDSM（**Steve Hui**，1963年4月24號—）係香港警務處警察公共關係科前總警司。

生平
--

許鎮德11歲加入少年警訊，1987年畢業後加入香港警隊，曾經響九龍西總區支援科、人事科同保安科做過。2007年到2010年，佢做時任行政長官曾蔭權嘅副官，主要負責禮儀同接待工作，同埋預先到場視察環境。佢之後做九龍東總區擔任特別項目（計劃）高級警司，策劃過將軍澳分區升格做獨立警區嘅工作。

2014年3月底，許鎮德獲升做警察公共關係科總警司，負責同傳媒溝通嘅工作。同年9月底香港爆發雨遮革命，警方每日晏晝4點都會搞記者會，絕大多數日子就係由許鎮德主持。皆因曝光率高，同埋每次開記者會都會重覆幾句說話，包括「好多謝你嘅提問」、「或者我再重申一次」、「容許我再強調」同「I will now recap in English」，英文又帶有好多港式英文口音，所以逐漸受網民留意同追捧。

2017年2月，許鎮德晉升爲助理處長。2018年5月24號正式停止香港警務處嘅職務退休。

2019年1月1號，許鎮德開始做陽光巴士有限公司執行董事，同年4月1號轉做載通國際行政總監，負責管理九巴龍運企業傳訊部、培訓及服務質素管理部、人力資源部同埋新成立嘅職員關係及福利服務部。

參考
--

|  |  |
| --- | --- |
|  | 維基語錄收錄咗同呢篇文相關嘅摘錄：
**zh:許鎮德** |

1. ↑  〈二〇一八年授勳名單　附件：二〇一八年獲授勳銜及嘉獎人士的嘉許語〉 (PDF) (新聞稿) (繁體中文). 香港政府新聞公報. 2018年7月1號. p. 13.
2. ↑  〈前特首副官掌警察公共關係科〉. 原著喺2016年3月4號歸檔. 喺2014年10月11號搵到.
3. ↑  〈4點鐘許Sir特約　變收視保證〉. 原著喺2014年10月13號歸檔. 喺2014年10月11號搵到.
4. ↑  許鎮德無現身記者會　警方：有機會再見
**赤鱲角**（Chek Lap Kok；舊時有寫**赤瀝角**，外文**Chulocock**或**Chulocock Island**）係香港西面一個島，響屯門同龍鼓水道南面，近大嶼山東涌。個島對住馬灣涌同東涌，因為佢附近有好多赤鱲所以叫做赤鱲角。赤鱲角原來係一個鄉村島仔，後尾香港國際機場要搬到呢個島上面，就大幅填海。填海嗰陣重填埋欖洲。家下有成 12.48 平方千米。雖然個機場正式叫香港國際機場，好多人跟個島名叫佢做赤鱲角機場。

地理
--

個島南面對住馬灣涌同東涌，北面隔個海對住青山。東北有大磨刀同小磨刀兩島仔。西北有沙洲。佢以北一帶，舊時英鴉片船就灣泊呢帶洋面。

原島
--

原島係三角形。

剷平
--

今日嘅赤鱲角，係成個島都係機場
因為啟德機場多機到頂唔順，香港國際機場就搬到呢個島上面。搬之前就大幅填海。填海嗰陣重填埋欖洲。家下有成 12.48 平方千米。

史
-

赤鱲角古時就有人住，亦有陶器出產。大清時見島有花崗岩，開石塘採石。

赤鱲角原本得農村同漁村，呢啲村因為起機場就搬到大嶼山赤鱲角村。而島上獨有品種盧文樹蛙(Philautus romeri)連帶整個環境都一齊搬到大嶼山。

赤鱲角個鱲字因為早期中文電腦好難打得出，所以亦都有打做**赤立角**或者**赤𩶘角**。

註
-

1. 1 2 3  S. Wells Williams (1856). *A Chinese Commercial Guide* (第4版). Canton: The Office of the Chinese Repository.

|  |  |
| --- | --- |
|  | 維基同享有多媒體嘅嘢：**Chek Lap Kok** |
**茲亞德·法扎赫**（阿拉伯文：**زياد فصاح**‎；1954年6月10號—）係利比里亞籍嘅黎巴嫩人，喺利比里亞蒙羅維亞出世。法扎赫話佢自己識講59種話同埋喺幾個電視節目喥表演佢嘅語言天分，重表明佢「成功咁」同好多講唔同母語嘅人溝通過嚟

直到喺1998年出版嘅健力士世界紀錄大全，法扎赫一直都被列為識講同睇58種話，但係唯一嘅證據就係佢响1991年7月喺雅典做過嘅一個訪問。

但係，法扎赫喺一個叫《星期一萬歲》（Viva el lunes）嘅智利電視節目喥徹徹底底咁爆咗煲，暴露咗佢連初級嘅芬蘭語、俄語、中文、波斯語、希臘語同印度語都一無所知。當佢畀人用俄文問「今日係禮拜幾吖？」（俄語：Какой сегодня день недели?），法扎赫唔單止口啞啞唔識答，之後自我辯護嗰陣重將俄文同克羅地亞話撈亂，話人哋用克羅地亞話問佢呢個問題唔公平。

法扎赫話佢自己識講同睇下面呢58種話：

阿爾巴尼亞話、阿姆哈拉話、阿剌伯話、亞美尼亞語、阿塞拜疆語、俾路支語、孟加拉語、保加利亞話、緬甸話、廣府話、捷克話、丹麥話、荷蘭話、宗喀語、英文、芬蘭語、法國話、Fuchin、德文、希臘語、匈牙利語、冰島語、印尼語、意大利話、日文、高棉語、韓文、柯爾克孜語、老撾語 、馬來話、官話、蒙古語、尼泊爾語、挪威語、普什圖語、帕皮阿門托語、波斯語、波蘭話、葡萄牙話、羅馬尼亞話、俄文、塞爾維亞-克羅地亞話、吳語、僧伽羅語、西班牙話、藏語、斯瓦希里語、瑞典話、塔吉克話、泰文、土耳其話、烏爾都話、烏茲別克語同越南話。

參考
--

1. 1 2  Scapin, Rafael. "Ziad Youssef Fazah: o Maior Poliglota do Mundo". 原著喺2007-09-27歸檔. 喺2007-11-12搵到. （葡萄牙文） - An article adapted from Fazah's "Ensinando a Aprender Espanhol".
2. ↑  Norris McWhirter (1997). *The Guinness Book of World Records 1997*. Random House. p. 249.

出面網頁
----

* Scapin, Rafael. 〈齊亞德·法扎赫：世上獨一無二嘅多語人〉. 原著喺2007年9月27號歸檔. 喺2007年11月12號搵到. （葡萄牙文） - 由一篇喺法扎赫出版嘅書叫《西班牙話教學》（Ensinando a Aprender Espanhol）取錄嘅文章。
* 〈第一身：齊亞德·法扎赫〉. 《金融時報》. 喺2008年6月21號搵到. （英文）
* 〈齊亞德·法扎赫喺智利《星期一萬歲》嘅電視節目〉. 《《星期一萬歲》，《第十三號台》》. 喺2009年9月10號搵到. （西班牙文）
* 〈齊亞德·法扎赫喺《YouTube》嘅頻道〉. 《《YouTube》》. 喺2011年3月24號搵到. （英文）
**茱莉亞·艾蓮·基勒**（英文：**Julia Eileen Gillard** /ˈdʒuːliə aɪˈliːn ˈɡɪlɑrd/，縮寫**Julia Gillard**，1961年9月29號—，係澳洲第27任總理。佢響威爾士Vale of Glamorgan個小鎮巴利出世）曾經做過澳洲嘅聯邦女議員，之前做過工黨嘅副主席。佢自從1998年就喺澳洲眾議院代表維多利亞州拉洛選區（the Lalor Division）。做過影子移民部長、影子健康部長、影子聯邦工業關係部長等重要職位。到2007年11月24日澳洲進行聯邦大選，工黨將當時執緊政嘅自由黨贏到一仆一碌，其後成為澳洲史上第一任女副總理。2010年6月通過向當時嘅上司陸克文「逼宮」，接任澳洲總理及工黨黨魁。兩個月大選後工黨議席少咗，仲差啲令佢冇得做總理，最終向綠黨妥協而保住相位，但侷住推出嘅碳稅令佢畀人話係違反競選承諾嘅大話精，雖然佢大部分承諾都做到，而且做咗好多改革。之後佢同陸克文繼續喺黨入面鬥，直至2013年6月調返轉頭畀陸克文「逼宮」落臺，隨後喺8月退出政壇。之後投入關於教育同女性地位嘅機構同活動，並喺2016同2019年為工黨助選。

佢係澳洲目前史上唯一女性政黨領袖同聯邦正、副總理；雖然祇得三年總理任期，但佢落臺後嘅總理在位時間暫時無一位超越到佢，佢引入嘅「逼宮」政壇文化被視為係原因之一。

茱莉亞投身工黨廿幾年，佢積極主張女性參與國家政治，促進社會革新，而且係共和派。搞政治全力投入，佢自己嘅個人生活就冇擺幾多時間響度，即使有男朋友都冇結婚同生仔，到而家重做緊「老姑婆」。令到佢做總理嗰陣畀人攻擊，話佢「三無」：冇老公、冇仔女同無神論。

參考
--

1. ↑  ABC電視臺嘅報道
2. ↑  〈有人彈佢至今「冇生仔」，茱莉亞話呢啲人「正老土得滯、跟唔上時代」。〉. 原著喺2007年11月30號歸檔. 喺2007年11月27號搵到.

連出去
---

|  |  |
| --- | --- |
|  | 維基同享有多媒體嘅嘢： **Julia Gillard** |

* 澳洲國會議員茱莉亞·傑拉德（Julia Gillard）
* 工黨副領袖茱莉亞·傑拉德
* 茱莉亞·傑拉德嘅個人主頁

|  |  |
| --- | --- |
| 權威控制 | 
* WorldCat
* VIAF: 120304790
* LCCN: n2009076144
* ISNI: 0000 0000 7805 2442
* GND: 141054174
* BIBSYS: 1579001847521
* NLA: 52525351
* NKC: vse20211103271

 |
勝海舟
**勝海舟**（日文：かつ かいしゅう，1823年3月12號—1899年1月19號），又叫**勝安芳**，乳名**麟太郎**，原名**勝義邦**，號**海舟**，係日本江戶時代尾嘅政治人、武士，第一代海軍卿。榮譽係正二位勳一等伯爵。佢同山岡鐵舟、高橋泥舟合稱做「幕末三舟」，而武士坂本龍馬係佢嘅弟子。

經歷
--

### 早年

1823年，勝海舟響江戶本所龜澤町嘅屋企出世，老豆係旗本勝小吉，嗰時佢叫**勝義邦**，乳名**麟太郎**。

太公銀一係一個響越後國三島郡長鳥村某個窮人家出世嘅盲人，大個咗憑住響江戶放高利貸而發咗達，之後撈到個「米山檢校」呢個位（而後人都叫佢做米山檢校）。而銀一個大仔平藏創立男谷家，後嚟男谷家升為世襲旗本家，後嚟升做旗本。老豆小吉係平藏個細仔，不過佢畀老豆到另一個世襲旗本家勝家（亦係小普請組嘅小旗本）做婿養子，因此海舟就係姓勝喇。

1829年，佢識到男谷家嘅親戚、第12代幕府將軍德川家慶個仔初之丞（即後嚟嘅德川慶昌），仲做咗老友，佢同慶昌做老友只不過係為咗第日方便做官。但係慶昌早死，所以呢個諗法就算數。同年，老豆隱居，佢繼承家督。後嚟海舟搬到赤坂到住。

### 修行時代

開頭佢係響老豆嘅本家男谷家到修行，跟住堂大佬男谷信友修行。期間，佢曾經畀狗咬，咬住佢條金玉（即係指膥），病咗成七十幾日，老豆忍唔住用一大堆凍水淋落去，最後佢竟然好返，不過之後佢一直驚狗。

後嚟，佢改為跟島田虎之助到佢個道場學劍，得到咗直心影流劍術證書，之後仲學埋禪。之後佢又拜若山勿堂做師父，學到兵學山鹿流。另外，佢又想學蘭學（即係學荷蘭嘅嘢），因此去見箕作阮甫，但人哋唔收佢，所以佢改為拜永井青崖做老師，又響人哋屋企到住。1846年，佢搬去氷川神社。

響學蘭學期間，佢用一年時間抄咗兩本同樣嘅字典，一本用嚟賣，另一本自用。蘭學家佐久間象山知道之後就好欣賞佢，仲叫佢去學西洋兵法，而佢學完之就響田町開蘭學同埋西洋兵法嘅私塾。佐久間象山好睇起佢，就送咗佢一個篆刻，上面寫住「海舟書屋」，而後嚟佢將頭兩個字改做自己嘅號「**海舟**」。

### 長崎海軍傳習所時代

1853年，馬修培理嚟到日本要求開國，老中阿部正弘想鎖國但又冇膽去做，所以佢向全國人收集意見書。勝海舟都有份上意見書，畀阿部正弘同埋幕府海防掛大久保一翁睇到後就好睇起佢，從此佢就有咗轉機。

勘定奉行石河政平應大久保一翁嘅要求，將勝海舟編入長崎海軍傳習所。因為海舟識荷蘭文，所以一升就升佢做所長。但係海舟之前並冇學過關於海軍嘅嘢，所以都幾嫌棄呢個職位，但係睇在幕府上就冇辦法。

雖然海舟對海軍嘅嘢唔係好叻，但後嚟佢都學到一啲。薩摩藩主島津齊彬聽到後就好睇起佢，仲同佢深入交流，而佢同勝海舟第日嘅人生有好大影響。

### 訪美

當時響三藩市嘅勝海舟
1860年，日美通商條約獲得批準，幕府決定派人去美國。而小栗忠順就揀咗勝海舟出去。

註
-

1. ↑  即依家東京都墨田區兩國。當時龜澤町同依家墨田區龜澤町並唔係同一度地方。
2. ↑  呢度嘅屋企係指緊佢老豆勝小吉嘅實家。勝小吉原本姓男谷，係勝家嘅婿養子。

|  |  |
| --- | --- |
|  | 呢篇同日本人相關係楔位文。歡迎幫維基百科擴寫佢。睇 • 論 • 改 • 歷 |
**華頂宮**（日文：かちょうのみや*Kachō no miya*）係日本皇室舊時一個宮家，響1868年由華頂宮博經親王設立，現任當主係華頂博道。雖然華頂宮到依家都仲存在，但係淨係得個名，已經唔再係日本皇室成員，同埋依家嘅正式名改咗叫**華頂侯爵家**。

歷史
--

華頂宮係由華頂宮博經親王響1868年設立，但係博經響1876年突然過身，於是當主一位由博經獨仔華頂宮博厚親王繼承，無奈博厚都好短命，響1883年博厚過身，終年八歲。

博厚死咗之後，華頂宮一下子冇咗繼承人。咁啱當時伏見宮有嫡子邦芳，所以就派咗庶長子博恭（嗰時佢叫愛賢）過嚟繼承華頂宮當主一位。後嚟伏見宮原先預定繼承人邦芳身體轉差，而另一位嫡子昭德又早死，所以博恭響1904年以貞愛親王大仔嘅身份回歸伏見宮，同年由博恭第二個仔博忠繼任華頂宮當主一位。但係博忠響1924年過身，由於博忠冇仔女，所以華頂宮絕家。

響1926年，華頂宮改叫華頂侯爵家，由博恭第三個仔、博忠細佬博信繼任華頂宮當主一位。但係由呢個時候開始，華頂宮已經唔再係日本皇室成員，不過仲保留貴族身份。

響1970年博信過身之後，由大仔博道繼承做當主。不過博道繼任嘅時候已經冇嗮權力，淨係得個名，同平民已經冇乜差別。

歷任當主
----

### 華頂宮

* 第一任：博經親王
* 第二任：博厚親王
* 第三任：博恭王
* 第四任（末代）：博忠王

### 華頂侯爵家

* 第一任：華頂博信
* 第二任（現任）：華頂博道

| * 睇
* 傾
* 改
 日本宮家  |
| --- |
| 鐮倉幕府時代 | 岩倉宮 - 四辻宮 - 早田宮 - 六條宮 |  |
| 室町幕府時代 | 常盤井宮 - 木寺宮 - 花町宮 - 土御門宮 - 五辻宮 - 小倉宮 - 玉川宮 - 護聖院宮 |
| 江戶幕府時代 | 聖護院宮 - 中川宮 |
| 1947年前 | 伏見宮 - 久邇宮 - 賀陽宮 - 山階宮 - 北白川宮 - 梨本宮 - 閑院宮 - 朝香宮 - 東伏見宮 - 東久邇宮 - 竹田宮 - （四世襲親王家：伏見宮 - 閑院宮 - 桂宮 - 有栖川宮 - 前身：常磐井宮 - 京極宮 - 八條宮） - （一早已經絕家：小松宮 - 華頂宮） |
| 1947年後 | 秩父宮 - 高松宮 - 桂宮 - 三笠宮（ - 寬仁親王家） - 常陸宮 - 秋篠宮 - 高圓宮 |
| 現存嘅四大宮家 | 秋篠宮 - 常陸宮 - 三笠宮 - 高圓宮 |
| How to read a taxoboxHow to read a taxobox**石竹** |
| --- |
| 喺土耳其多路斯山脈嗰度影嘅野生康乃馨喺土耳其多路斯山脈嗰度影嘅野生康乃馨
喺街邊成日見到嘅康乃馨品種喺街邊成日見到嘅康乃馨品種 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 石竹目 Caryophyllales |
|
|
|
|
|
|
|
|
| 科 | 石竹科 Caryophyllaceae |
|
|
|
|
|
| 屬 | 石竹屬 *Dianthus* |
|
|
|
|
|
|
|
| 種 | **石竹 *D. caryophyllus*** |
|

 |
|
| 二元學名 |
| ***Dianthus caryophyllus***L. |
|
|
|
|
|
|
|
|
|
|
|
|
|
|
|

**石竹**（粵拼：sek6 zuk1；學名：*Dianthus caryophyllus*），繙名**康乃馨**（hong1 naai2 hing1；carnation），係石竹科石竹屬嘅1~2年生或長年生嘅草本植物，原產地中海地區，而家喺歐洲溫帶同中國大陸嘅福建、湖北等地可以搵到。佢係目前世界上常用花之一。石竹種類繁多，唔少係變種與雜交種，喺溫室度幾乎可以唔停開花。

分佈
--

家下世界唔同地方都出產石竹。肯雅以石竹爲主要出口品，而美洲哥倫比亞出口嘅花，亦以石竹爲最。亞洲嘅日本、韓國、馬來西亞等國，都大批咁種。歐洲嘅德國、匈牙利、意大利、波蘭、西班牙、土耳其、英國同荷蘭等國，都種唔少。

樣
-

成樖嘢有25~40cm高，粉綠色，莖豎直兼上邊多分枝；每年5~8月開花，8~9月結果。

用途
--

石竹一般種喺園林嘅花壇同花徑地區，庭院盆栽或整成插花。

文化
--

因爲西洋通常喺母親節送石竹花畀亞媽，故有人將石竹英文carnation，繙成康乃馨。按家下例，阿媽在生就送紅花，死咗送白花。

有關嘅書
----

* 城市野花草 第124页 机械工业出版社　　ISBN 978-7-111-41837-5

連出去
---

|  |  |
| --- | --- |
|  | 維基同享有多媒體嘅嘢：**石竹** |

* 石竹的介绍 太平洋家居网
* 石竹 爱养花
* 石竹 認識植物

| * 睇
* 傾
* 改
婚禮用花 |
| --- |
| 百合　玫瑰　石竹　蝴蝶蘭　鬱金香　非洲菊　鈴蘭　月季　滿天星　媽祖花 |
**多蒙特**（德文：**Dortmund**，(德文音標： [ˈdɔʁtmʊnt] ( 聽)，魯爾方言（英文：Ruhrdeutsch）：[ˈdo:ɐ̯tmʊnt]，西法倫方言：Düörpm [ˈdyːœɐ̯pm̩]，拉丁文：Tremonia）係德國北萊茵－西法倫州嘅非縣轄城市（中文：非縣轄城市），亦係全國第八大城，人口為586,852。

地理
--

### 行政分區

多蒙特分區同週邊地區
自1975年1月1日起，多蒙特有12個市轄區，其中市中心分為西城區（Innenstadt-West）、北城區（Innenstadt-Nord）同東城區（Innenstadt-Ost）；市中心周圍有9個區，由北邊開始順時針數起分別係Eving（英文：Eving）、Scharnhorst（德文：Stadtbezirk Scharnhorst）、Brackel（德文：Stadtbezirk Brackel）、Aplerbeck（英文：Aplerbeck）、Hörde（英文：Hörde）、匈砵（Hombruch）、Lütgendortmund（德文：Stadtbezirk Lütgendortmund）、Huckarde（德文：Stadtbezirk Huckarde）同Mengede（德文：Stadtbezirk Mengede），佢哋大部分本來係獨立嘅市鎮（中文：市鎮 (德國)），喺1905至1975年間逐漸併入多蒙特，因此依啲區仍然保留自己嘅象徵，例如1928年併入嘅Hörde用以前嘅紋章作為區徽。

體育
--

### 足球

西法倫球場（中文：西法倫球場），德甲球隊多蒙特嘅主場，係德國最大嘅球場。
多蒙特足球會係德國足球歷史上最成功嘅球會之一，聯賽最近一次奪冠係喺2011-12賽季（中文：2011年至2012年德國甲組足球聯賽）。喺歐戰方面，多蒙特喺1966年贏到歐洲盃賽冠軍盃，係第一支奪得歐洲冠軍嘅德國球隊，亦曾經奪得過一次歐聯同洲際盃冠軍（1997年）。目前為止，多蒙特一共攞到8次德國聯賽同埋5次德國盃冠軍。多蒙特主場係西法倫球場（中文：西法倫球場）（Westfalenstadion），現時受冠名贊助叫西格納伊度納公園球場（Signal Iduna Park）。球場係為1974年世界盃興建，而2006年世界盃亦有幾場波喺度比賽。爾個球場係德國最大嘅足球場，可以容納81,365名觀眾。 

紅土地體育場（英文：Stadion Rote Erde）（Stadion Rote Erde），1974年以前嘅多蒙特足球會主場，現時係多蒙特二隊（中文：普魯士多特蒙德二隊）等球隊嘅主場

來源
--

1. ↑  Wahlergebnisse in NRW Kommunalwahlen 2020, Land Nordrhein-Westfalen, accessed 19 June 2021.
2. ↑  Eva-Maria Krech u. a. (Hrsg.): *Deutsches Aussprachewörterbuch.* Walter de Gruyter, Berlin/New York 2009.
3. ↑  Stefan Kleiner, Ralf Knöbl (Hrsg.): *Duden – Das Aussprachewörterbuch.* (Duden Band 6), 7. Auflage, Dudenverlag, Berlin 2015.
4. ↑  "„Gemeindeordnung geändert"". 原著喺2016-04-17歸檔. 喺2023-02-18搵到. Landtag intern, 5. Jahrgang, Ausgabe 26 vom 18.10.1974, S. 3–4
5. ↑  "BVB 09 – Back to Our History". 喺10 November 2017搵到.
6. ↑  "INFO". Borussia Dortmund. 2018-06-10. 喺2018-06-10搵到.
《**茲博羅夫條約**》係一份喺1649年8月17日簽訂嘅條約。事緣係由波蘭王國國王兼立陶宛大公仁二世·卡茲美耶殊·華薩（Jan II Kazimierz Waza）帶領嘅軍隊响茲博羅夫戰役同烏克蘭哥薩克人—克里米亞韃靼人聯軍嘅一次軍事衝突。烏克蘭哥薩克人同克里米亞韃靼人分別由酋長博夏丹·夏美爾聶茨基（Богдан Хмельницький）同可汗伊斯蘭·基禮三世（III İslâm Geray）率領。

根據協議：

* 在冊哥薩克人由六千人增加到四萬人。
* 喺烏克蘭嘅基輔省、布拉茨華夫省以及切爾尼戈夫省建立自治嘅統領國，波蘭軍隊同猶太人唔可以進入。
* 哥薩克酋長國嘅政府職位只可以由哥薩克領袖出任。
* 恢復烏克蘭嘅東正教教會，而且獲得特權。
* 被趕走嘅波蘭地主可以重返家園。
* 克里米亞汗國就得到一大筆錢。

經過1649年11月到1650年1月期間舉嘅會議，《茲博羅夫條約》得到波蘭國會批准，但波蘭天主教會拒絕接受條約當中「邀請東正教基輔都主教蕭維斯特勒·哥思夫（Сильвестр Косів）加入波蘭王國參議院」嘅條款，因此雙方好快就再度陷入敵對狀態。

1651年初，波蘭再次大舉入侵烏克蘭，攻佔咗基輔。9月，博夏丹·夏美爾聶茨基被迫簽署《白教堂條約》，在冊哥薩克人減到兩萬人，自治範圍亦都只剩返基輔。

參考
--

* 《俄羅斯帝國》 白建才著 三秦出版社 ISBN7-80628-391-9/K.147
完全圖{\displaystyle K\_{1}}到{\displaystyle K\_{5}}
**完全圖**（英文：**complete graph**）係圖論中嘅一個術語攞來表示一個簡單圖嘅，其中每粒綟都透過一條檠連接到其他每一粒綟。完整嘅{\displaystyle n}綟圖係唯一確定嘅（除開同構），得由{\displaystyle K\_{n}}指定。

若果{\displaystyle V=\{v\_{1},\dotsc ,v\_{n}\}}係隻綟集畀成幅圖{\displaystyle K\_{n}}，係噉隻檠集{\displaystyle E} 即係隻集畀啲檠啲喺成孖嘅嘸同頂點之間嘅：{\displaystyle E=\{\{v\_{i},v\_{j}\}:1\leq i<j\leq n\}}

一隻完全圖同時亦都係佢嘅最大團。

特徵
--

完全圖{\displaystyle K\_{1}}到{\displaystyle K\_{4}}係平面嘅（即可以轉成檠冇交叉嘅形式）。根據 Kuratowski定理，所有其他完全圖都嘸係平面圖，因為佢哋包含有{\displaystyle K\_{5}}作為子圖。

完全圖裏頭嘅檠數{\displaystyle K\_{n}}對應三角形數：

{\displaystyle \Delta \_{n-1}={n \choose 2}={\frac {n(n-1)}{2}}} .
完全圖{\displaystyle K\_{n}}係一隻{\displaystyle (n-1)} 正則圖：每粒綟都有{\displaystyle n-1}鄰舍。因此，每隻上色畀啲圖都有{\displaystyle n}隻色。另外，完全圖帶奇數{\displaystyle n}嘅係畫得一筆畫嘅而帶偶數{\displaystyle n}嘅嘸係。

完全圖帶{\displaystyle n>2}嘅係Hamiltonian圖（睇Hamiltonian路徑問題）。完全圖{\displaystyle K\_{n}}包括{\displaystyle {\tfrac {1}{2}}(n-1)!}條嘸同嘅Hamiltonian迴路。

推廣
--

惗法畀完全圖可以推廣到{\displaystyle k}-分圖上。如果一柵分柵嘅每粒綟都連接到所有其他分柵嘅所有綟，係噉啲圖就係完全嘅。完全嘅多分圖帶{\displaystyle p}柵集、啲集裏頭包含有{\displaystyle n\_{1},\dotsc ,n\_{p}} 粒綟嘅，着表示為{\displaystyle K\_{n\_{1},\dotsc ,n\_{p}}}。

有方向嘅完全圖，就變成競賽圖。

軟件
--

可以創建完全圖喺免費嘅Python庫NetworkX嘅幫助下。例子：

```
import networkx as nx
import matplotlib.pyplot as plt

G = nx.complete\_graph(15)

nx.draw\_circular(G, with\_labels=True, font\_weight='bold')
plt.show()

```

文獻
--

* Lutz Volkmann: *Fundamente der Graphentheorie.* Springer, Wien 1996, ISBN 3-211-82774-9; neuere Version: *Graphen an allen Ecken und Kanten* (PDF; 3,5 MB)

連出去
---

* Weisstein, Eric W. "Complete Graph" - MathWorld.（英文）
呢篇文講語言學意義上嘅諧音。搵緊統稱基音同泛音嘅音樂術語嘅話，請睇〈**諧音 (音樂)**〉。
**諧音**係利用同音或近音嘅條件，用別字嚟代替本字，產生唔同嘅意義。諧音多用於意頭或者暗喻事物，謎語亦廣泛用到。不過，諧音亦容易引起聽者誤會。由諧音衍生嘅遊戲有好多，其中就有著名嘅日本嘅語呂合。

同音字替換
-----

* 年年有**魚**（餘）*音同：jyu4*
* 年**糕**（高）*音同：gou1*
* 大**桔**（吉）*音同：gat1*

近音字替換
-----

* **發菜**（發財）*音近：faat coi*
* 包**粽**（中）*音近：zung*

數字替換
----

### 粵語/文

* 5知（唔知）
* 8（發）
* 67（碌杘）
* 88（拜拜）
* 167（一碌杘）
* 168（一路發）
* 169（一碌㞗）
* 1314（一生一世）
* 3344（生生世世）
* 5354（唔三唔四）
* 9394（搞三搞四）
* 10下10下（烚下烚下）

### 其它華語/文

* 78（雞掰）
* 87（白痴）
* 88（ByeBye、拜拜）
* 748（去死吧）
* 1314（一生一世）
* 1356（一生無路），出自奧運中國選手劉翔嘅選手編號，2次奧運2度退場
* 2013（愛你一生），公元2013年諧音為<愛你一生>故而形成結婚浪潮。
* 9494（就係就係）

事例
--

### 香港

2009年4月2號，香港議員黃毓民喺立法會特別財務委員會會議上，以長達十四分鐘嘅『普通話』發言，斥曾俊華係庸官貪官。喺發言尾段，佢話：「你們這一群高薪厚祿的庸官，你們真的很『不該』啊！你們對我們幹了『不該』的事，讓我們變成了『poor guy』！曾蔭權，你不該；曾俊華，你不該，特區政府，你們都很不該！」，主席曾鈺成並未就佢嘅發言作出干預。黃毓民發言後向記者強調，並無講粗口或使用「非議會用語」，指「不該」喺普通話好普通，至於係唔係「食字」（**諧音**），就見仁見智。

### 台灣

喺台灣閩南話入面嘅慣用熟語<Sì ciòe gàu.>（四尺九），係指一個男人冇擔當、冇男子漢嘅氣魄，被人睇唔起。其中嘅/九(gàu)/係/狗(gàu)/嘅諧音。不過聽著往往認為話者隱含詈鬧之意。台灣布農語入面嘅代名詞<你(asu)>同<狗(asu)>諧音，不過布農族人偶爾會用(asu)當雙關語嚟用。比如：Munisaq asu?為（你去嗰喥?），會變成（狗去嗰喥?）。

參考
--

1. ↑  〈連兩屆1356號註定一生無路？〉. 《自由時報》. 2012- 08-08. 喺2012-08-08搵到. `{{cite news}}`: Check date values in: `|date=` (help)CS1 maint: url-status (link)
2. ↑  東森新聞,"愛你一生一世甜蜜諧音2013結婚夯" 互聯網檔案館嘅歸檔，歸檔日期2013年5月30號，.Yahoo!奇摩新聞,2012年11月26號/下午3:17.
3. ↑
4. ↑  陳茂雄,"唔識台語之美嘅司法官" 互聯網檔案館嘅歸檔，歸檔日期2018年1月20號，.美洲台灣日報/Taiwan Daily,2011/06/11 .

睇埋
--

* 同音詞
* 避忌
* 十大神獸

出面網頁
----


|  |  |
| --- | --- |
|  | 維基辭典有呢個詞嘅解釋：**諧音 (語言)** |

* fabelbish.com, the spoonerism generator
* Lists of spoonerisms at fun-with-words.com
* The Straight Dope: Who was Dr. Spooner?
* German *Schüttelreim* poem
搵緊第二樣意思嘅話，請睇〈**茶 (搞清楚)**〉。
「Tea」跳轉嚟呢度。要睇程式語言，請去【**Tea (程式語言)**】。

一杯茶
茶
**茶**係嘢飲一種，係由茶樹嘅葉或芽，再經制作而成。通常係用呢啲經過加工嘅葉，浸落熱水度幾分鐘，水就變成茶。

茶嘅味道來自氧化（發酵），加熱，整乾，又或係加入其他草本、香料同生菓。就算同一樖茶，唔同部份，口芽定葉，唔同季節，唔同加工，都可以得出唔同茶種，味道各異。茶天生有咖啡因同茶鹼，有清涼，少苦之味。

今時今日，茶係世界上除咗水之外最多人飲嘅嘢飲。2004年啲人就飲咗3,200,000公噸嘅茶啦。生產量嘅頭四位係印度、中國、斯里蘭卡同埋肯雅。

草本茶（Herbal tea）可以係一啲茶都無，用生果或草本來做。不過呢篇係講茶樹來嘅茶。

中國等地產嘅，叫唐茶；而印度等地產嘅，通常叫西茶。

文
-

茶古寫係**荼**。

「茶」廣東話有時叫「**嗲**」，嚟自潮州話，通常用嚟形容講嘢，慣用語包括「搭嗲」、「收嗲」、「咪咁多嗲」、「口水多過嗲」（通「口水多過茶」）。

史
-

中國種茶做飲品，有過千年史。十九世紀，茶係大清國最貴，最重要嘅出口貨。因而廣泛種於中國、韓國、日本、印度等地。

種茶
--

### 中國

唐茶廣種於中國，黃河以南都有種，當中以華東最出名。北緯二十八度，有一帶山，福建西北有武夷山，盛產黑茶。

|  |  |
| --- | --- |
|  | 維基同享有多媒體嘅嘢： **茶** |
**張千一**（韓文：**장천일**；1959年—），男，朝鮮族，係遼寧瀋陽人，中國作曲家，有一級作曲職稱，中國人民解放軍總政治部歌舞團團長，有國務院政府特殊津貼，第九屆、十屆、十一屆全國政協委員，中國音樂家協會理事、中國音樂家協會青年音樂家分會副會長。

簡歷
--

1959年9月，佢喺遼寧瀋陽出世。1976年，佢喺瀋陽音樂學院管弦系畢業。1977年，佢開始做作曲工作，1984年佢喺上海音樂學院作曲系畢業。

作品
--

1980年代初，佢以交響音畫《北方森林》上咗樂壇，之後寫咗好多作品包括交響樂、聲樂、舞劇、電影、電視劇等各種唔同體裁、題材嘅1作品，有「作曲鬼才」同「金牌作曲家」稱號。

### 代表作

* 歌《青藏高原》
* 交響音畫《北方森林》、《大提琴協奏曲》、《A調弦樂四重奏》、《大提琴四重奏》
* 歌劇《我心飛翔》
* 舞劇《大夢敦煌》
* 舞蹈《千手觀音》
* 電影《紅色戀人》
* 電視劇《大染坊》

獎同榮譽
----

* 中宣部「五個一工程獎」
* 文化部「文華大獎」
* 國家舞台藝術精品工程十佳作品（第一名）獎
* 「金鐘獎」作品金獎
* 「金雞獎」最隹音樂獎
* 「二十世紀華人音樂經典」

參考
--

1. ↑  〈著名作曲家張千一〉. 《鳳凰網》.
2. ↑  〈中央音樂學院作曲系〉.

出面網頁
----

* 張千一主要作品年表
呢篇文講廣州市嘅光復路。搵緊其它城市嘅光復路嘅話，請睇〈**光復路**〉。
 呢篇文講1968~1981年期間，嗌過「光明路」嘅道路。搵緊而家廣州市嗌緊「光明路」嘅馬路嘅話，請睇〈**光明路 (廣州)**〉。

**光復路**（粵拼：gwong1 fuk6 lou6）係中國廣東省廣州市嘅南北走向馬路，喺荔灣區入面。南邊從槳欄路嗰度開始，一直向北到西華路同第一津街嘅交界。

概要
--

全長1.8公里，闊12米，雙向2車道。馬路分成南、中、北三段。成條路係從北向南行嘅單行線。

光復路嘅三條道路，起點到終點
--------------

* 光復南路：從槳欄路開始，一直去到上九路。
* 光復中路：從上九路開始，一直去到龍津東路。
* 光復北路：從龍津東路開始，一直去到西華路同埋第一津街嘅交界。

史
-

呢條路以前最先係因為整銅嗰行出嗮名嘅，所以就嗌咗「打銅街」呢個名。到咗民國十五年（1926年）就整闊咗條馬路，為咗紀念辛亥革命成功推翻咗清朝嘅關係，先至改咗名叫「光復路」。而嗰陣時嘅「打銅街」（依家係光復南路嗰度）唔係好長，凈係得長375米，闊12米噉短。而光復北路以前係第三甫、第四甫同第五甫；光復中路以前係第六甫、第七甫、第八甫都係喺民國廿年（1931年）嗰陣，就整咗條馬路出嚟。喺文化大革命嗰陣，光復路呢條路係嗌咗「光明路」呢個名（其中光復南路係嗌「光明南路」、光復中路係嗌「光明中路」、光復北路係嗌「光明北路」），到咗1981年，呢條路就重新改返原嚟之前嘅名，啫係依家嗌「光復路」。

經過嘅道路
-----

呢度啲路嘅順序係從南去到北嚟排嘅，其中**加粗**咗嘅字係主幹道：

* 槳欄路
* 上九路
* 長壽東路
* 龍津東路
* **中山七路**
* 西華路、第一津街

註
-

1. ↑  1982年10月嘅廣東科技出版社出嘅交通安全手冊，第80頁同埋第81頁之間嘅路線圖
香海慈航
寬宗大師紀念堂（左）和圓通寶殿（右）
**香海慈航**係香港一間寺院，喺荃灣老圍村三疊潭。因佢嘅外形似一艘漁船，而且起喺三疊潭旁邊，喺雨季嘅時候，石澗流水淙淙，所以亦叫做「船廟」。

「香海慈航」裏面主要供奉觀世音菩薩。喺佛教嘅經典之中，觀世音菩薩為咗普渡眾生，倒駕慈航。「香海」喺佛教嘅經典中係指圍繞須彌山嘅內海，全部都係香水，亦可泛指佛門。

香海慈航喺1960年起，原本前身名叫「觀音岩」。聽講由老圍村嘅村民仿照南中國海嘅漁船造型而自行設計起嘅，有啲建材更係三疊潭嘅石塊。得悉香海慈航原本係呂祖嘅道場，寬宗法師曾經同道教嘅友人扶乩，獲呂祖指派做住持。

香海慈航嘅船頭豎立咗關公像作為護法，前艙係虛雲禪師紀念堂，中間船艙係開山祖寬宗大師紀念堂，後艙係供奉千手千眼觀世音菩薩同地藏菩薩嘅圓通寶殿，船尾則有白衣觀音立像。喺寬宗大師紀念堂上面，係供奉呂祖嘅「呂祖飛真應化壇」。呂祖係著名嘅道教仙人，佢係八仙之一。壇裏面中央掛住「明鏡非臺」嘅橫匾。明鏡非臺四字係出自禪宗六祖惠能嘅禪悟偈語：「菩提本無樹，明鏡亦非台，本來無一物，何處惹塵埃。」。

除此之外，香海慈航嘅西面設有一條「雲連橋」，跨過三疊潭而連接到對岸。東面就有一座細细嘅寺廟「潮音淨院」，正門就面對山下面上葵涌一帶。寺嘅外面有一個葫蘆形嘅水池，旁邊嘅土地廟上面寫住「公公十分公道 婆婆一片婆心」。

出面網頁
----

* 香海慈航 福山堂香港廟宇寺院
* 荃灣美食「廟」趣多。香港經濟日報 U Travel
* 香海慈航叢林有限公司。華人廟宇委員會。2011年11月7日
* 老圍珍貴照片 1960年香海慈航(船廟)開幕照片 情牽老圍
| How to read a taxoboxHow to read a taxobox**光棍樹** |
| --- |
| 嫩枝時嘅光棍樹嫩枝時嘅光棍樹
老枝時嘅光棍樹老枝時嘅光棍樹 |
| 瀕危指標 |
| 最唔使理（Least Concern） (LC) |
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 金虎尾目 Malpighiales |
|
|
|
|
|
|
|
|
| 科 | 大戟科 Euphorbiaceae |
|
|
|
|
|
| 屬 | 大戟屬 *Euphorbia* |
|
|
|
|
|
|
|
| 種 | **光棍樹 *E. tirucalli*** |
|

 |
|
| 二元學名 |
| ***Euphorbia tirucalli***Linn. |
|
|
|
|
|
|
|
|
|
|
|
|
|
|
|

**光棍樹**（粵拼：gwong1 gwan3 syu6；學名：*Euphorbia tirucalli*），又嗌**綠玉樹**（luk6 juk6 syu6）或**綠珊瑚**（luk6 saan1 wu6），係大戟科大戟屬嘅常綠灌木或喬木仔，原產撒哈拉以南嘅熱帶沙漠地區同東非、安哥拉地區，而家喺非洲熱帶沙漠地區、地中海沿岸、香港、臺灣澎湖列島、中國華南（喺海南最多）、美國嘅沙漠及濕地區域、馬來西亞、印度、英國同法國等地都可以搵到。

名
-

由於成樖嘢喺出面睇落去，有好多條光捋捋嘅樹枝，好似有好多條棍噉而改成噉嘅名。

樣
-

植株有2～9m高，主幹直徑10～25cm。有好多分枝，上邊平展或分枝，嫩時綠，老時轉灰；細枝肉質，圓柱體，簇生或散生或對生或輪生，有好多白乳汁響度；雖然個樣似冇葉嘅樹噉，但其實有葉。葉互生，好少或得零星幾片兼超細，易甩，長7～15ｍｍ，闊7～12dmm；先端撅，基部逐漸變窄，全緣，冇柄或幾乎冇柄，多數生喺嫩枝兼好快甩落嚟。花一般生喺枝頂，總苞似陀螺，高大概20dmm，直徑得15dmm；腺體樣似盾牌或近似圓形，有5條；花公較多，花乸得1朵；子房光滑到冇毛。果屬蒴果，樣似四面體，暗啡色，平滑，直徑8mm，有些少軟毛或冇毛。籽似蛋形，長同直徑得4mm，平滑，有些少籽阜。每年7～10月開花同結果。

適應環境
----

植株啱喺比較暖兼有陽光嘅地方生，雖然禁kam1旱,同半陰暗環境，但唔禁凍同排水性能差嘅地。樹枝有葉綠體可以做光合作用。

用途
--

植株可以做觀景植物，樹汁有好多碳氫化合物，可以做殺蟲藥同提取燃料整石油。

### 藥用

佢嘅樹汁可以做藥，有通便同祛風嘅功效。專門醫淋病、百日咳、哮喘、水腫、麻風、黃疸、膀胱結石、陽瘻等呢啲病。外用可以醫蚊叮蟲咬同俾蝎或毒蛇咬過嘅嘢。

毒性
--

光棍樹嘅樹汁有毒，一旦掂到皮膚會出現過敏或紅腫，食落去好易生癌，稍微入眼會好易失明。

註同攷
---

註
1. ↑  而家好多嘅書本講法都唔一樣。有啲教科書講係2～6ｍ，有啲教科書凈講原產地有7～8m，重有啲教科書話最高有9m。

攷

1. ↑  Euphorbia tirucalli 2009 IUCN Red List of Threatened Species
2. ↑  光棍树 《博物》

有關嘅書
----

* 中国少年儿童百科全书 自然·环境 第443页　浙江教育出版社 ISBN 7-5338-1946-2/G·1942
* 中国外来植物 第477页　上海科学技术出版社 ISBN 978-7-5478-0780-4/Q·4

出面網頁
----

|  |  |
| --- | --- |
|  | 維基物種有資料講：***光棍樹*** |

|  |  |
| --- | --- |
|  | 維基同享有多媒體嘅嘢： **光棍樹** |

* 綠珊瑚/鐵樹、青珊瑚、綠玉樹 台南市長安國小
* 綠珊瑚 葫蘆中醫藥專業網
* 光棍樹, Guanggunshu 藥用植物圖像數據庫 (香港浸會大學中醫藥學院) （繁體中文）（英文）
* 绿玉树 Euphorbia tirucalli L. 中国植物物种信息数据库
* 光棍节说光棍树 多肉联盟
* 光棍树Euphorbia tirucalli L. 护花网
* 形态奇特的光棍树(图) 中國百科
* 光棍树的功效与作用 苹果绿养生网
* 光棍树 有问必答网
「雙十一」跳轉嚟呢度。要睇阿里巴巴屬下嘅促銷活動，請去【**雙十一購物狂歡節**】。

**光棍節**（粵拼：gwong1 gwan3 zit3；簡化字：**光棍节**），第個名係**雙十一節**（soeng1 sap6 jat1 zit3；**双十一节**）、**單身節**，粵文意思係**寡佬節**，係中國內地嘅後生仔女成日猛咁喺度搞嘅娛樂性節日，佢最先出喺學校入面。呢日重係各大商家（尤其係網上購物）成日都用「雙十一」嘅名嚟搞打折促銷活動。從2009年開始，中國內地嘅購物網站——淘寶，同埋佢嘅屬下品牌——天貓，就成日揀呢日搞「狂歡購物節」。

由來
--

如估向人問一個問題：「光棍節係點嚟㗎？」而街坊就眾說紛紜。不過最多人知嘅係喺南京大學嗰邊出嚟。佢雖然話唔係官方同埋傳統節日，但喺網路同民間成日喺度猛咁㷫嘅。

喺1993年嘅南京大學，嗰時有個嗌「名草無主」嘅宿舍嘅4位大四學生，每晚黑喺度搞「卧談會」，而佢哋傾嘅嘢都係話點捹甩凈係得返自己一個人噉，而嗰時嘅卧談會嘅人就諗出，喺11月11號搞光棍節嘅活動。結果光棍節就噉一傳十、十傳百。去到南京高校同埋邊間大學入面嘅一座得意嘅文化。不過時間一日一日噉過，有啲批次嘅學生仔就離開咗學校而踏入社會嘅同時，呢個節日都開始入到社會入面，而且成年嘅單身男女重越嚟越多噉，加上集體活動同埋網路媒體猛咁將呢個節日宣傳落去，結果，「光棍節」就開始流行喇。光棍節喺而家嚟講係社會嘅街坊入面猛咁流行嘅單身節日。

睇埋
--

* 單身節
	+ 去死去死團（香港、臺灣、日本、中國內地）
	+ 黑色情人節（韓國）
	+ 單身者留意日（西方國家）

註
-

1. ↑  〈"光棍节"成电商狂欢节 淘宝天猫销售破百亿-中新网〉. 原著喺2012年11月13號歸檔. 喺2014年11月11號搵到.
2. ↑  光混节来历说法不一 或起源于南京大学宿舍文化\_新浪新闻
3. ↑  因為嗰時差唔多到1993年11月11號，加上佢哋諗到阿拉伯數字1就係「單身」噉解

出面網頁
----

* 11·11光棍节趣味名词解释
* 南京年轻人喜迎「光棍节」
* 光棍节网民狂欢 单身优点被网友津津乐道
**香板**係漢傳佛教嘅用具，由禪宗時代開始。佢嘅外形係一把扁長型嘅木板，個樣似寶劍，上面刻咗「警策」、「精進」嘅字樣。香板係佛寺中成日用嘅警策法器，係一種維護寺廟清規、懲罰僧人唔守紀律嘅工具，亦都有警策行道、監督勉勵精進嘅用意。香板主要用嚟對治僧眾參禪打坐嘅時候，出現昏沉、瞓著、坐嘅姿勢唔好等等嘅現象，督促僧眾精進用功而設立嘅。喺叢林法器之中，香板有佢特別嘅來歷同用法。

為咗警策用功辦道而用嘅，叫做警策香板。為咗儆懲違犯清規而用嘅，叫做清規香板。為咗警醒禪坐昏散而用嘅，叫做巡香香板。「打禪七」而用嘅，叫做監香香板。

至於有資格用香板嘅，就係四大班頭，首座、西堂、後堂同堂主，同埋方丈、維那、知客、糾察等等有職銜嘅僧侶。因為用嘅目的唔同，而有唔同嘅名，又因為職責嘅差別，形式長短都有區別。方丈用嘅香板，尺寸大啲、而且喺板面上面刻咗三條線痕，意思係參透三關。

傳統叢林中使用嘅香板打禪僧，同禪宗史上嘅「德山棒」一樣，係為咗幫啲參禪者消除業障，啟發智慧，促使開悟，功用非常之大，同時又有助道場中嚴謹修道風氣嘅形成。而家叢林寺院講求人性化嘅管理，已經好少用香板做懲戒工具。但係香板仍然有佢代表住叢林嘅威嚴。

參考
--

1. ↑  香板的力量
2. ↑  禪七的意義

出面網頁
----

* 香板
* 禪堂香板的由來
**諸葛緒**（?—?），琅邪郡陽都縣人，曹魏末年到西晉初年嘅政治人。

生平
--

諸葛緒係曹魏嘅雍州刺史，佢喺魏滅蜀之戰嗰時帶三萬士兵到陰平橋頭攔截蜀將姜維，目的係令姜維救唔到陽安關。姜維聽講諸葛緒已經喺陰平橋屯駐，於是往北方行軍，扮成要偷襲雍州嘅樣。諸葛緒知道之後將軍隊後撤三十里，姜維行咗冇耐之後見到諸葛緒被自己呃咗，於是即刻掉頭返陰平橋。諸葛緒知道後亦都即刻追返轉頭，但係冇追到姜維。鍾會做低陽安關之後帶兵南下，喺陰平嘅鄧艾本嚟想揾諸葛緒一齊行陰平小路，但喺諸葛緒認為呢個唔係司馬昭嘅命令，於是拒絕咗鄧艾嘅邀請，並且帶兵到白水同鍾會集合。點知鍾會話佢「畏敵不前」，將佢用囚車運返曹魏，並且趁機控制咗佢嘅軍隊。之後諸葛緒做咗曹魏嘅太常，西晉建立之後改做衛尉。

參攷
--

### 引用

1. ↑  《三國志·魏書二十八·王毌丘諸葛鄧鍾傳》：維敗走。聞雍州已塞道屯橋頭，從孔函谷入北道，欲出雍州後。諸葛緒聞之，卻還三十里。維入北道三十餘里，聞緒軍卻，尋還，從橋頭過，緒趣截維，較一日不及。
2. ↑  《三國志·魏書二十八·王毌丘諸葛鄧鍾傳》：鄧艾追姜維到陰平，簡選精銳，欲從漢德陽入江由、左儋道詣綿竹，趣成都，與諸葛緒共行。緒以本受節度邀姜維，西行非本詔，遂進軍前向白水，與會合。
3. ↑  《三國志·魏書二十八·王毌丘諸葛鄧鍾傳》：會與緒軍向劍閣，會欲專軍勢，密白緒畏懦不進，檻車徵還。軍悉屬會
4. ↑  《晉書·卷三十一·列傳第一·後妃上》：武帝受禪，尊為皇太后，宮曰崇化。初置宮卿，重選其職，以太常諸葛緒為衛尉，太僕劉原為太僕，宗正曹楷為少府。
**ICQ**係電腦上面用即時文字傾偈嘅軟件，第一個版本喺1996年11月發行。ICQ個名係英文I seek you嘅簡寫，即係「我搵你」咁解。曾經有人用國語音畀個中文名佢做**愛思橋**。ICQ係以色列公司Mirabilis寫嘅，之後間公司俾美國在綫（AOL）買咗，之後美國在綫又俾時代華納買咗，2010年美國在綫賣ICQ畀Digital Sky Technologies。

ICQ唔只淨係響人哋在綫（online）先打到短訊畀人，連離咗綫嘅都得，亦可以幾個人一齊傾，可以用咪傾，可以影住來傾。重可以打電話短訊、傳同續傳檔案、寄賀咭、同埋幾個人一齊打機。

每一個登記用戶都有一用獨一無二嘅數字（UIN），係順住數目來排。新用戶個號碼已經過咗300 000 000。

版本
--

ICQ
* ICQ 98a, ICQ 98b（1998）
* ICQ 99a, ICQ 99b（1999）
* ICQ 2000a, ICQ 2000b（2000）
* ICQ 2001a, ICQ 2001b（2001）
* ICQ 2002a, ICQ 2002b（2002）
* ICQ 2003a（2003）

ICQ Pro
* ICQ Pro 2003b（2003）

ICQ Lite（簡化版）
* ICQ Lite
* ICQ Lite 4（2004）
* ICQ 5（2005）
* ICQ 5.1（2006）
* ICQ 6（2007）
* ICQ 6.5（2009）
* ICQ 7.0（2010）

### 香港版

ICQ 5響2005年2月7號出。無幾耐，ICQ就同電訊盈科合作推出Netvigator ICQ 5，除咗介面部份用廣東話之外，重加咗好多啱香港人習慣嘅功能。

### 其他版本

ICQ有用Flash寫嘅版本，即ICQ2Go，畀人可以響網頁瀏覽器度上ICQ。之前佢係用Java寫嘅。
**璀璨寶石 (Splendor)** 係一隻2-4人一齊玩嘅棋盤遊戲，由Marc André設計，Pascal Quidault插圖。佢係由Space Cowboys，Asmodee喺2014年發行。呢隻遊戲喺2015年開發咗手提電話版應用程式。2017年發行咗擴充包。

遊戲
--

Splendor係一款資源管理遊戲,2-4個玩家需要收集寶石,然後用相應嘅寶石換取發展咭。

發展咭有三個等級: (•、••、•••),係代表購買嗰張卡嘅難度。

發展咭亦包括寶石獎勵,等玩家可以用於折扣嘅方式購買之後嘅發展卡。

遊戲開始前，將 n +1 數量嘅貴族牌面朝上放喺最高嘅位置， n係玩家人數。將每個級別（•、••、•••）嘅發展咭面朝上打開四張擺喺中間，其餘嘅放返入相應難度級別嘅牌組入面。寶石則依玩嘅人數放置唔同數量(2人每款4個,3人每款5個,4人用晒每款7個)擺喺最低。 

  

玩家每回合必須揀下面其中一個動作:

* 喺寶石區域中拎最多三種唔同顏色嘅寶石。
* 喺寶石區域中拎兩個相同顏色嘅寶石(前提係呢個顏色至少剩低四個) 。
* 拎一個金寶石同保留一張發展咭,(但持有嘅保留發展咭總數唔可以超過三張) 。
* 花費所需嘅寶石代幣或/和使用玩家之前購買嘅發展咭上面嘅寶石獎勵嚟購買發展咭。

呢個動作之後:

* 如果玩家有足夠嘅發展咭獎勵觸發到貴族點數獎勵,就可以拎走貴族牌。
* 每一回合只可以拎一張貴族牌;玩家可以喺符合條件嘅貴族牌之間揀其中一張。
* 玩家可以保留貴族牌直到遊戲結束。
* 貴族牌唔會喺遊戲過程中補充。
* 如果玩家擁有超過10個寶石,就需要退返寶石到總數係10個或者更少。
* 如果購買發展咭,空白位置會即刻喺相應牌組最頂嗰張補充。牌組用晒之後,就會保持空白,唔需要再補充。

### 遊戲結束

當有一個玩家達到15點聲望，所有玩家會玩埋當前嘅回合，直到每個玩家都完成相同嘅回合數，遊戲就結束。

### 計分方法

遊戲結束咗之後，最多聲望嘅玩家係贏家；打和嘅話，買得最少發展咭嘅玩家係贏家。如果仲係打和，保留牌最少嘅玩家係贏家。如果都仲係打和，咁就會一齊贏喇。
**沙基慘案紀念碑**（粵拼：saa1 gei1 cam2 ngon3 gei3 nim6 bei1）係中國廣東省廣州市嘅其中一嚿紀念碑，而呢嚿紀念碑喺荔灣區沿江西路嘅最西邊，沙面東邊，附近冇幾遠就有條內環路同西堤碼頭響度。

背景
--

內文：沙基慘案
睇埋：六二三路
1925年6月23號，由於有10幾萬群眾嚟咗沙基嘅西橋嗰邊搞咗單大型遊行示威，結果俾英國軍佬猛咁開槍喺度鉼鉼鉼，結果搞到有50幾個人死咗、幾百個人傷咗。為咗俾啲人記得呢單嘢，喺1926年1月份，廣州市政府就將將沙基馬路改咗個名嗌六二三路，重喺沙面嘅東橋度起咗嚿寫住「毋忘此日」嘅紀念碑，喺1926年6月23號，呢嚿牌就起好咗。

幾次嘅搬走
-----

喺中華人民共和國成立咗之後嘅第年（1950年），由於要整闊條沙面東邊嘅橋，結果將嚿紀念碑拆咗，搬咗去東橋腳度。1963年列為文物保護單位。1967年起人民橋嗰陣又拆咗塊碑，喺橋嘅東北邊起新碑。1999年，因爲廣州起內環路，又拆咗塊碑，後嚟喺橋嘅東北邊再起咗嚿10米高嘅紀念碑出嚟。

而家見到嘅紀念碑係2001年10月18號整好嘅，係按1926年時嘅樣來整。喺紀念碑嘅後邊棟咗嚿正方形嘅花崗岩，上面重寫住點解要重新起過沙基慘案紀念碑，而紀念碑嘅周圍重種咗好似座塔噉嘅長青樹。

而家係點？
-----

喺2013年7月22號，沙基慘案烈士紀念碑俾幾個北佬後生仔用咗黑色油性筆畫花嗮。而呢單嘢話明，點解喺21世紀初無耐嘅後生仔唔尊重啲文物？可能係以下呢幾個點解：

1. 冇點教佢哋嘅基本修養
2. 冇咩點睇歷史

保護單位
----

* 1963年3月：廣州市第一批文物保護單位
* 1995年5月：廣州市荔灣區第一批愛國主義教育基地。

附近嘅交通
-----

* 巴士：文化公園總站、南方大廈總站、南方大廈站
* 渡輪：西堤碼頭

連出去
---

* 广州英烈网
* 沙基惨案：毋忘此日，廣州日報
* 大洋网
* 沙基惨案发生地及纪念碑，廣州圖書館
* 沙基惨案发生地及纪念碑 廣州黨史
* 广州六二三路 勿忘国耻 圖驥網
* 《広州お茶散歩 2008》(2) 茶と旅
* 沙基惨案 互動百科

註
-

1. ↑  廣州沙基慘案紀念碑小了？新立的碑引來爭議
2. ↑  广州沙基惨案纪念碑小了？新立的碑引来争议
3. 1 2  蚁畅 (2013-07-22). ""耻碑"添新耻". 广州日报. 原著喺2013-07-22歸檔. 喺2014-06-20搵到.
「成吉思汗」跳轉嚟呢度。要睇第啲意思，請去「**成吉思汗 (搞清楚)**」。

鐵木真、成古思汗
**鐵木真**（Temüjin，1162年—1227年），姓**孛兒只斤**，全名**孛兒只斤鐵木真**，係統一蒙古草原上各部嘅可汗，稱為**成吉思汗**（Genghis Khan），係古代大蒙古國嘅開國祖。佢嘅子孫忽必烈入主中原，號元，將鐵木真追封為太祖，是為**元太祖**。

鐵木真係善戰，攻克四十國，以殘忍出名，最出名係花剌子模屠城，最後死喺同西夏打嘅一場仗。

前無綫電視藝員代蓮曦丹美係佢嘅後人。

生平
--

鐵木真阿爸係乞顏部首領也速該，阿媽係訶額倫。佢個名叫做鐵木真係因為佢出世個時，佢阿爸俘虜咗一位勇士叫鐵木真兀格，由於蒙古人相信嬰兒出世，勇士嘅勇氣會過落嬰兒嗰度。

九歲嗰時佢去提親，同年老豆俾仇家毒死。後來佢經過多次苦難磨練出佢剛毅忍辱㗇性格。並娶孛兒帖，拜王罕做義父，拜扎木合做義弟。後來因為爭執而大開殺戒。

1190年，佢透過十三翼之戰統一蒙古各部，1206年召開大會，尊號**成吉思汗**，意思係好似海洋咁偉大嘅皇帝。之後佢頒佈咗「成吉思汗法典」，而佢嘅子孫之後亦都發動三次西征，1227年駕崩。

睇埋
--

* 被追封嘅君主一覽


維基同享有多媒體嘅嘢：
**Genghis Khan**（類）
天狗
天狗嘅面具
**天狗**tin1 gau2係日本民間傳說中嘅妖怪。佢哋打扮到好似日本嘅山伏，手攞住錫杖、羽扇同劍。頭上戴住頭襟（日文：頭襟），仲會著一件有隱身功能嘅蓑衣。

起源
--

根據《先代舊事本紀》嘅記載，素戔鳴尊曾經吐咗一啖氣出嚟，而嗰啖氣就變成天逆每姬神（日文：逆天毎），呢位女神獸首人身，正正就係天狗嘅祖先。

另外，日本本土佛教嘅僧人為咗頓悟，會積德同埋修行，希望死後可以投胎去極樂淨土。但如果僧人太傲慢、誤解佛道、心入面有邪念又或者係對世間嘅愛恨恩怨仲有執著就死咗嘅話，咁佢哋就會投胎做天狗。

就算係咁，如果僧人生前都仲係心地善良嘅話，佢哋會繼續保護其他修行緊嘅僧人，或者上山拜神嘅人。

相反如果上山嘅人心有惡念，咁天狗就會整蠱佢哋，呢類天狗叫做「善天狗」。

但係生前傲慢、邪惡嘅僧人投胎做天狗之後都依然好邪惡，佢哋會阻礙其他僧人修行，想嗰啲僧人同自己一樣墮落，呢類天狗叫做「惡天狗」。

天狗形象嘅演變
-------

「天狗」呢個名其實係嚟自中國，山海經記載嘅天狗係一種動物，有啲似狐狸但係個頭係白色嘅，由天空嘅流星變成。同依家嘅印象好唔同。

天狗最早嘅記載係喺《日本書記》，舒明天皇九年（即係西曆637年），嗰陣時有粒好大嘅流星飛過平成京（即係依家嘅奈良縣）。曾經去過中國嘅僧侶就話嗰粒流星其實就係天狗。

後嚟，天狗融入咗日本本土嘅文化，變成一啲類似山精妖魅嘅妖怪。用嚟解釋一啲喺山入面解釋唔到嘅現象，例如山泥傾瀉叫做「天狗礫」、大樹冧咗叫做「天狗倒」。佢哋仲俾人描述成好鐘意權力鬥爭，會參與人類嘅曆史過程，以戰爭為樂嘅妖怪。

日本學者植松茂提出，我哋依家見到個鼻好長嘅大天狗大概喺室町時代出現。嗰個好長嘅鼻象徵住佢哋傲慢嘅反佛形象，對應佢哋係失敗修行者嘅身份。現存喺京都鞍馬寺嘅《鞍馬大僧正坊圖》被認為係最初描繪長鼻大天狗嘅畫像。去到江戶時代，天狗傳說嘅盛行令當時嘅浮世繪畫師以天狗嘅傳說故事作為題材，天狗亦都成為當時浮世繪最常出現嘅妖怪。

崇德天皇嘅傳說
-------

崇德天皇係日本第七十五代天皇。喺真實嘅史實當中，已經退咗位嘅鳥羽法皇迫佢讓位俾佢嘅兄弟近衞天皇，成為冇實權嘅上皇。崇德上皇原本希望體弱多病嘅近衞天皇死後由自己個仔重仁親王繼位，用院政（日文：院政）拎返權力，但係最終都佢嘅另一個兄弟後白河天皇繼位。所以崇德上皇就發動保元之亂，企圖拎返個皇位，但係輸咗俾人流放去讚岐國(即係依家四國島嘅香川縣)。

喺俾人流放之後，崇德上皇開始崇佛。仲抄寫五部大乘經（分別係法華經、華嚴經、涅槃經、大集經、大品般若經），希望可以將經書送返京都，表達自己悔過嘅誠意。但係皇室驚經書其實係詛咒，所以俾後白河天皇拒絕咗。憤怒嘅崇德上皇咬斷條脷，用噴出嚟嘅鮮血喺自己抄寫嘅經書寫咗一段詛咒

>  我將成為日本嘅大魔王，令天皇淪為平民，令平民成為天皇 
> 
> 

喺崇德上皇死咗之後，佢嘅屍身喺20日後都仲係好似啱啱死咁新鮮。下葬嘅時候，仲有血喺棺材入面湧出嚟。而且喺冇幾耐之後，繼位嘅天皇都好早就死咗、安元大火（日文：安元の大火）消毀咁咗三分一個京都。種種嘅災難相傳就係因為懷住怨恨而死嘅崇德上皇死後化身成大天狗，返嚟搵皇室報仇。

天狗嘅種類
-----

### 大天狗

### 鴉天狗

### 木葉天狗

### 犬賓

流行文化
----

* 《百鬼小當家》有鴉天狗出現，當中嘅鴉天狗角色身形好細粒。

* 寵物小精靈狡猾天狗嘅原型就係大天狗。

* 光榮特庫摩推出嘅動作RPG遊戲《仁王》有鴉天狗形象嘅敵人。

* 《神探伽利略》第二季第七集《偽裝る》嘅劇情就係攞烏天狗木乃伊做主題

參考來源
----

* 奇幻不思議！揭開傳說中亞人種的神秘面紗，密田憲孝著，TEAS事務所出版，王美娟譯，ISBN 978-986-331-606-0
* 日本神妖博物誌，多田克己著，商周出版，歐凱寧譯，ISBN 978-986-477-697-9
* 中日古代天狗形象考，姚瓊著，第３３卷第３期徐州工程學院學報(社會科學版)

註
-

1. ↑  山海經，西山經「又西三百里，曰陰山。濁浴之水出焉，而南流於番澤。其中多文貝，有獸焉，曰天狗，其狀如狸而白首，其音如榴榴，可以御凶。」
2. ↑  〈崇徳上皇 京都最恐の怨霊 – 京都魔界巡り | 花魁体験.com〉 (日文). 原著喺2023-03-10歸檔. 喺2023-03-10搵到.
3. ↑  原文係*「日本国の大魔縁となり、皇を取って民とし民を皇となさん」*
4. ↑  "Sutoku Tennō | Yokai.com". *yokai.com*. 喺2023-03-10搵到.
5. ↑  steamXO. 〈《仁王》BOSS、怪物由來及原型資料大全 （資訊）| steamXO〉. *www.steamxo.com* (臺灣中文). 喺2023-03-10搵到.
座標: 30°30′00″N 47°49′00″E﻿ / ﻿30.50000°N 47.81667°E﻿ / 30.50000; 47.81667

巴士拉響伊拉克嘅位置巴士拉巴士拉巴士拉嘅地理位置
**巴士拉**（粵拼：baa1 si6 laai1；阿拉伯文：البصرة‎‎，音Al-Baṣrah），舊稱**弼士囉**（bat6 si6 lo4），喺伊拉克東南部、底格里斯河同幼發拉底河交彙處，係伊拉克第二大城市同埋最大港口，亦係巴士拉省首府。呢個城市係北半球入面，其中一個最熱嘅城市。喺1921年7月8號，當地出現過58.8℃嘅極端最高氣溫。

舊史嘅巴士拉市內水道同運河縱橫交錯，畀人叫過做「東方威尼斯」，係伊拉克好出名嘅旅遊勝地。歷史上，巴士拉重係阿剌伯文化、科學、商業同金融中心。據史學家考證，巴士拉港係世界上最古老嘅港口之一。

雖然喺1982年，巴士拉嘅人口去到91萬。但係喺兩伊戰爭同海灣戰爭期間，佢都受到好嚴重嘅破壞，搞到城市人口流離失所。

名
-

巴士拉一景
呢個城市雖然話喺歷史入面，有好多唔同嘅版名，但係「巴士拉」呢三個字係佢大多數當地啲人講得最多嘅。喺阿剌伯文入面，「巴士拉」就係「侍衛」噉解。佢係用嚟暗示喺成立呢座城冇幾遠嗰陣，阿剌伯嘅軍事基地攻打薩四利安基地嗰度。有啲參攷就話個名喺波斯文度嚟嘅，就係「有好多條路到」噉解。而其它有拗數嘅名係從阿剌冪文（敘利亞嘅一種語言）嚟，話係「定居點」或「屋仔」噉解。

不過喺準穆斯林地區，呢度當地啲人成日都話佢係「卡列巴」，就係因為舊時阿剌伯地區嗰陣就係嗌呢個名。喺呢座城起咗之後先至改咗包括「伊拉克之母」或「阿剌伯水庫」或「快哈」等好多好多個名。

地理
--

呢個城市就喺沙迪艾阿剌伯水路嘅下游（差唔多到波斯灣附近嘅入海口度），喺沙迪艾阿剌伯水路同巴士拉水路之間嘅位，各有一大堆運河同水道經過呢度，變咗伊拉克嘅灌溉業同其它農業最緊要嘅地區。而且呢堆運河都係帶嚟咗好多交通方便嘅同時，重帶咗好多運輸便利，例如阿剌伯地區嘅貨物可以一次過運輸到呢度，唔使搞乜中轉站呢啲嘅，但係都出現咗至少兩方面嘅問題，因為運河成日都出現水污染同亂掟垃圾。而巴士拉距離波斯灣凈係得110公里到。

氣候
--

巴士拉嘅氣候係熱帶沙漠氣候，全年得好少雨落，但係由於佢靠近海邊，所以比其它熱帶沙漠氣候嘅城市嚟講，都多咗啲降水噉。

### 最熱嗰時

巴士拉喺每年夏天嗰陣，呢個城市就好鬼熱辣辣，比中國新疆地區嘅吐魯蕃地區重熱。因為呢個城市嘅氣溫喺地球入面，算係其中一個最熱嘅城市。喺每年嘅6月、7月同8月，平均氣溫都可以去到＞40℃，而且喺7月份，差唔多去到45℃到。若果喺夏天，街邊稍微丼一粒白磷片，未到地下都可以着火；喺室外稍微放密封性保存得比較好嘅銣或銫單質，唔使幾耐即刻變液體。

據有史記載，巴士拉當地最高溫嗰時就係1921年7月8號出現嘅58.8℃嘅極端最高氣溫。

### 最凍嗰時

雖然話巴士拉喺每年夏天就好鬼熱辣辣，但係冬天嗰時都好暖吓，平均氣溫都去到20℃到，不過冬天有時晚黑嘅最低溫都可以低過0℃。

### 濕度方面

巴士拉嘅濕度方面，雖然話冬天嗰陣成日都超過90%嘅濕度，嗰時當地嘅地下成日都差唔多係個沼澤地噉。但係夏天幾乎係冇雨落咁滯嘅。

| 巴士拉氣候平均數據 |
| --- |
| 月份 | 1月 | 2月 | 3月 | 4月 | 5月 | 6月 | 7月 | 8月 | 9月 | 10月 | 11月 | 12月 | 全年 |
| 平均高温 °C（°F） | 17.7 (63.9) | 20 (68) | 24.5 (76.1) | 30.6 (87.1) | 36.8 (98.2) | 39.7 (103.5) | 41.3 (106.3) | 41.8 (107.2) | 39.9 (103.8) | 34.9 (94.8) | 27.1 (80.8) | 20.3 (68.5) | 31.22 (88.18) |
| 每日平均氣温 °C（°F） | 12.2 (54) | 14.2 (57.6) | 18.3 (64.9) | 23.9 (75) | 30.2 (86.4) | 32.9 (91.2) | 34.3 (93.7) | 33.9 (93) | 31.2 (88.2) | 26.4 (79.5) | 20.4 (68.7) | 14.5 (58.1) | 24.37 (75.86) |
| 平均低温 °C（°F） | 6.8 (44.2) | 8.4 (47.1) | 12.2 (54) | 17.2 (63) | 23.6 (74.5) | 26.2 (79.2) | 27.4 (81.3) | 26.1 (79) | 22.6 (72.7) | 18 (64) | 13.7 (56.7) | 8.7 (47.7) | 17.57 (63.62) |
| 平均降水量 mm（英寸） | 31 (1.22) | 21 (0.83) | 19 (0.75) | 17 (0.67) | 5 (0.2) | 0 (0) | 0 (0) | 0 (0) | 0 (0) | 3 (0.12) | 23 (0.91) | 33 (1.3) | 152 (6) |
| 平均降雨日數 | 6 | 5 | 5 | 4 | 2 | 0 | 0 | 0 | 0 | 1 | 4 | 5 | 32 |
|
| 每日平均日照時數 | 6 | 7 | 7 | 8 | 9 | 11 | 11 | 10 | 10 | 9 | 7 | 6 | 8.4 |
| 出處 #1：*Climate-Data.org* |
| 出處 #2：*Weather2Travel* for rainy days and sunshine |

註
-

1. 1 2  Basra vs Faya Climate & Distance Between
2. 1 2  藤部 文昭 - 研究者 researchmap
3. 1 2  気温の世界最高記録とされる「バスラの58.8°C」について 気象談話室　　藤部文昭 著
4. 1 2  Basra
5. ↑  Merchants, Mamluks, and Murder: The Political Economy of Trade in Eighteenth ... - Thabit Abdullah - Google Boeken
6. ↑  "Climate: Basra - Climate graph, Temperature graph, Climate table". Climate-Data.org. 喺22 August 2013搵到.
7. ↑  "Basra Climate and Weather Averages, Iraq". Weather2Travel. 喺22 August 2013搵到.

| * 睇
* 傾
* 改
地球極端氣候而出名嘅城市或地區 |
| --- |
| 最凍冰冰 | 奧伊米亞康（北半球1月份） | 東方站（南半球7月份） | 尤利卡（全年平均氣溫） | 阿勒特（全年連續氣溫） |
| 最熱辣辣 | 吉朗卡列（南半球1月份） | 巴士拉（北半球7月份） | 達羅爾（全年平均氣溫） | 雲登（全年連續氣溫） | 扎哈蘭（熱度最高） |
| 最濕𣲷𣲷 | 車剌潘治（一季最多雨落） | 懷阿瀝阿瀝（全年最多雨落） |
| 最干噼噼 | 伊基圭（全年最乾旱） |  阿列卡（全年最少雨落） |
**貝爾福宣言** (英文：Balfour Declaration) 係英國政府喺1917年嘅一份聲明，宣佈支持猶太復國主義，並且應承會喺巴勒斯坦地區成立猶太國家。

歷史
--

喺一次大戰開始之後，英國政府一直研究針對鄂圖曼帝國嘅政策。到1917年，場仗開始進入僵局，因爲英國嘅兩個主要盟友都冇認真打仗：美國仍然係中立，所以能夠幫英國嘅唔多，而俄羅斯就發生咗二月革命，之後仲發生埋十月革命，所以有機會會完全退出場仗。

當時，内閣成員 Herbert Samuel 提議，用宣佈支持錫安主義嚟提高猶太人對場杖嘅支持率。之後，錫安組織同英國官員喺1917年2月開始談判，到6月大致完。宣言嘅起草有吸取到支持同反對錫安主義嘅猶太人嘅意見，但係冇問到住巴勒斯坦地區嘅居民。份宣言喺10月通過咗英國内閣。

貝爾福宣言係有史以嚟第一次，一個重要國家公開咁支持錫安主義。重要嘅係，宣言入面提到支持為猶太人建立一個"民族屋企"(英文：National home)，特登冇講明係國家。除此之外，宣言亦確保當地嘅阿拉伯人會有平等嘅政治同宗教權利，嚟避免發生種族衝突。

貝爾福宣言有重要嘅影響。首先，錫安主義亦成爲咗英屬巴勒斯坦嘅主要政策之一，長遠有助以色列立國。同時，宣言同英國早前同阿拉伯人同意嘅麥克馬洪-侯賽因協定（英文：McMahon–Hussein Correspondence）互相矛盾，之後成爲咗以巴衝突嘅重要因素之一。

睇埋
--

* 阿利亞運動
* 以色列獨立宣言

攷
-

1. ↑  Zieger, Robert H. (2001). *America's Great War: World War I and the American Experience*. Rowman & Littlefield. p. 97-98. ISBN 978-0-8476-9645-1.
2. ↑  Schneer, Jonathan (2010). *The Balfour Declaration: The Origins of the Arab-Israeli Conflict*. Random House. p. 198. ISBN 978-1-4000-6532-5.
3. ↑  Gelvin, James L. (1999). "The Ironic Legacy of the King-Crane Commission". 出自 David W. Lesch (編). *The Middle East and the United States*. Westview Press. p. 82. ISBN 978-0-8133-4349-5.
4. ↑  Lieshout, Robert H. (2016). *Britain and the Arab Middle East: World War I and its Aftermath*. I.B.Tauris. p. 221. ISBN 978-1-78453-583-4.
5. ↑  Ingrams, Doreen (2009). "4". *Palestine papers: 1917–1922: seeds of conflict*. Eland. p. 5. ISBN 978-1-906011-38-3.
**否定證明**（粵拼：Fau2 ding6 zing3 ming4；英國話：Proof by negation，又或者 Proof by contrapositive）係數學入面其中一個證明方法。佢同矛盾證明好似，不過係兩個唔同嘅概念。根據邏輯，「{\displaystyle A\implies B}」係等於「{\displaystyle {\text{not }}B\implies {\text{not }}A}」。呢個就係否定證明嘅核心概念。

否定句
---

一般數學句子都會有佢嘅相反，但係咩係一句句子嘅完全相反，就需要用到邏輯學幫手。

### 定義

一句句子「{\displaystyle A\implies B}」嘅否定（Contrapositive）係「{\displaystyle {\text{not }}B\implies {\text{not }}A}」。

#### 例子

* 「我阿媽係女人。」嘅否定係「唔係女人嘅就一定唔係我阿媽。」
* 「我食飯，就會飽。」嘅否定係「我唔飽，即係我冇食飯。」

### 理論

證明出「{\displaystyle {\text{not }}B\implies {\text{not }}A}」，即係證明出「{\displaystyle A\implies B}」。

證明例子
----

證明「假設 {\displaystyle x^{2}} 係雙數，{\displaystyle x} 都會係雙數。」

**證明：**

否定句：「如果 {\displaystyle x} 唔係雙數，咁 {\displaystyle x^{2}} 都唔係雙數。」

換句話講，即係「如果 {\displaystyle x} 係單數，咁 {\displaystyle x^{2}} 都係單數。」

因為 {\displaystyle x} 係單數，所以 {\displaystyle x=2k+1,k\in \mathbb {Z} } 係一啲整數。

{\displaystyle x^{2}=(2k+1)^{2}=4k^{2}+4k+1=2(2k^{2}+2k)+1}

因為 {\displaystyle 2k^{2}+k} 係一啲整數，所以 {\displaystyle x^{2}} 係單數。

集合論例子
-----

如果 {\displaystyle A,B,C,D} 都係**集**（Set），而佢哋符合 {\displaystyle C\backslash D\subset A\cap B} 同埋 {\displaystyle x\in C}。證明如果 {\displaystyle x\notin A}，咁就 {\displaystyle x\in D}。

**證明**：

如果用直接證明，會好撈絞。

如果利用否定證明，即係假設 {\displaystyle x\notin D}。

因為本身 {\displaystyle x\in C}，而 {\displaystyle C\backslash D\subset A\cap B}，所以 {\displaystyle x\in A\cap B}。

咁 {\displaystyle x\in A} 一定成立。

反證法同否定證明嘅分別
-----------

反證法就係：假設 {\displaystyle A} 啱，{\displaystyle A\implies B}，又發現 {\displaystyle B} 唔啱。於是乎證明到 {\displaystyle A} 唔啱。

否定證明就係：證明到 {\displaystyle A\implies B} 啱。於是乎證明到 {\displaystyle {\text{not }}B\implies {\text{not }}A} 啱。

更多例子
----

以下命題都係用否定證明證出嚟：

* 假設 {\displaystyle x,y\in \mathbb {N} } 都係自然數。如果 {\displaystyle xy} 係單數，咁 {\displaystyle x} 同 {\displaystyle y} 都係單數。
* 假設 {\displaystyle x,y\in \mathbb {R} } 都係實數。如果 {\displaystyle x+y} 係無理數，咁 {\displaystyle x} 或者 {\displaystyle y} 係無理數。

睇埋
--

* 直接證明
* 分類證明
* 數學歸納法
* 反證法

參考
--

* Mariotti, M. A. (2006). *Proof and proving in mathematics education*. Handbook of research on the psychology of mathematics education: Past, present and future, 173-204.

| * 睇
* 傾
* 改
現代數學同數學各領域 |
| --- |
| 純粹同應用數學 · 數學史 · 數學之美 |
| 數學證明 | 
* 直接證明
* 數學歸納法
* 否定證明
* 反證法
* 構造法
* 分類證明

 |  |
| 數學基礎 | 
* 數學哲學
* 數學邏輯
* 範疇論
* 集合論
* 類型論
* 資訊理論
* 數學符號
* 數學物體

 |
| 數論 | 
* 數（質數）
* 算術
* 代數數論
* 解析數論

 |
| 代數學 | 
* 基本代數
* 線性代數（多重）
* 抽象代數（交換代數 · 羣論 · 伽華理論）
* 場論
* 泛代數
* 同調代數

 |
| 幾何學 | 
* 歐幾里得幾何
* 代數幾何
* 解析幾何
* 微分幾何
* 離散幾何
* 拓撲學（代數拓撲）

 |
| 數學分析 | 
* 微積分
* 微分方程
* 實分析同複分析
* 測度
* 諧波分析
* 泛函分析

 |
| 離散數學 | 
* 組合數學
* 圖論
* 序理論
* 博弈論

 |
| 應用數學 | 

|  |
| --- |
| 
* 數理物理學
* 數理化學
* 數理生物學
* 數理心理學
* 數理社會學
* 控制理論

 |
| 　決策論 | 
* 概率論同統計學
* 數理經濟學
* 運籌學
* 數理金融學

 |

 |
| 運算數學 | 
* 電腦科學
* 運算理論
* 數值分析
* 最佳化
* 電腦代數

 |
| 拉雜相關 | 
* 邏輯
* 理論電腦科學
* 哲學（古希臘哲學 · 理性主義）
* 科學（形式 · 系統）
* 科技
* 藝術
* 樂理

 |
|  **數學主題** · 數學類 |
𠲖篇文講嘅唔係關正傑。
**關禮傑**（英文：**Eddie Kwan**，1962年2月5號—）係香港男演員。佢最經典嘅演出係喺無綫電視劇集《叛逃》入面做反恐特勤隊教官，示範點樣由一座大廈天台跳去另一座大廈天台。2021年1月份拍完電視劇《我家無難事》後再度離巢無綫電視。

屋企
--

關禮傑1990年同航空公司地勤人員梁安娜（Anna）結婚，1995年生大女關楓馨（Fabienne），2001年生細女關楓盈（Franziska），其中大女關楓馨喺2021年參選香港小姐。

政治參與同經歷
-------

佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

出面網頁
----

* 關禮傑喺香港影庫嘅資料（香港繁體）
* 關禮傑嘅Facebook頁
* 關禮傑嘅Instagram頁
* 關禮傑嘅新浪微博



|  |  |
| --- | --- |
|  | 呢篇同香港藝人相關係楔位文。歡迎幫維基百科擴寫佢。睇 • 論 • 改 • 歷 |

1. ↑  〈文藝界2600人聯署支持立法 - 香港文匯報〉. *paper.wenweipo.com*. 原著喺2021-05-22歸檔. 喺2022-09-19搵到.
2. ↑  〈文化演藝界3千多人及團體表態支持國安法立法 - 雪花台湾〉. *www.xuehua.tw*. 喺2022-09-19搵到.
3. ↑  〈成龍挺港版國安法 聯署聲明驚現死者名字 - 大紀元〉. 《大紀元 www.epochtimes.com》 (繁體中文). 2020-06-01. 喺2022-09-19搵到.
「Believe」跳轉嚟呢度。要睇謝霆鋒專輯，請去「**Believe (謝霆鋒專輯)** 」。

**信念**（粵拼：seon3 nim6；英文：**belief**）喺知識論上係指認為某樣嘢係真確嘅諗法。

概念
--

睇埋：知識論
最基本上，知識論上講嘅信念可以定義做：

|  |  |  |
| --- | --- | --- |
| 「 | 如果話『阿 A 信 X 呢句主張』，即係話阿 A 認為 X 呢句主張係真確嘅。
 | 」 |

知識論上講嘅信念唔一定要係經過深思熟慮先建立出嚟嘅，而且亦都唔一定係真確：想像有啲人齋靠都市傳說等（一般認為靠唔住）嘅資訊來源，而相信幽靈或者類似嘅超自然現象；有陣時，信念甚至仲可以係「明明意識到自己搵唔到足夠證據，都仲繼續信」嘅－例如統計數字明顯表示行馬路冇搭飛機咁安全，但有好多人理解到統計學嘅概念又睇埋啲統計數字，都仲係繼續驚搭飛機（驚搭飛機 = 一定程度上信搭飛機唔安全）。

分析
--

喺詳細考慮知識嘅定義之前，區分**相信**嘅具有輕微唔同意義嘅兩個含義係好必要嘅。第一個含義係喺某事缺乏足夠證據時仍相信佢嘅真實性。喺呢個意義上，一個人*可能*會話「我知道，但我就係唔相信」呢係一種非理性嘅恐懼。

第二個含意中，相信某事就意味住認為其係正確嘅。相信一件事就係單純通過思考。哲學家哋喺探討知識時運用嘅就係呢種相信。呢度嘅邏輯係，一個人想瞭解一件事物，就必須相信佢係真嘅。 

如果有人話「我知道 A，但我唔相信佢係真嘅。」從深層含義嚟講，呢個人自相矛盾。

知識同埋信仰同埋觀點唔同。某個人話佢相信一件事係事實，當然佢有可能犯錯誤。對於知識但唔係咁樣嘅。例如，小明認為一座橋係安全嘅並試圖通過佢，不幸嘅係，小明嘅重量令到條橋塌咗，我哋可以話小明*相信*橋係安全嘅，但佢錯咗。但我哋唔能話佢*知道*橋係安全嘅，因為橋並唔安全。如果一件事想成為知識，佢必須係真嘅。

同樣嘅，兩個人可以*信*互相矛盾嘅兩件事，但佢哋唔可以*知道*兩件互相矛盾嘅事。例如，小明可以*相信*橋係安全嘅，而同時小剛相信佢唔安全。但佢哋唔可以同時知道兩件互相矛盾嘅事。

睇埋
--

* JTB 理論

攷
-

1. ↑  Schwitzgebel, E. (2011). Belief. In *The Routledge Companion to Epistemology* (pp. 40-50). Routledge.
2. ↑  Žeželj, I. & Lazarević, L. B. (2019). Irrational beliefs. *Europe's Journal of Psychology*, 15(1), 1.

| * 睇
* 傾
* 改
知識論 |
| --- |
| 研究知識本質嘅哲學領域 |
| **概念**
* 知識（定義）
* Episteme
* 信念（確定）、真確同理據（證據 · 真理融貫論）
* JTB 理論同葛提雅問題
* 證明同歸納（歸納問題）

* 後退論證、不證自明、公理同基礎主義
* 概念
* 事實同意見
* 規律
* 建構
* 客觀
* 不確定
* 笛卡兒邪靈
* 哲學分析
* 簡單同奧坎剃刀
 |
| **知識分類**
* 陳述知識同過程知識
* 親身知識同聽講知識
* 先驗同後驗
* 分析-綜合區別
* 先天知識
* 常識
 |
| **主要學派**
* 經驗主義（實證）同理性主義
* 懷疑論
* 還原論
* 實用主義
* 相對主義
* 唯心論

* 固有知識說
* 感覺主義
* 實證主義
* 自然化知識論
* 文脈主義
* 天真現實論同現象主義
 |
| **重要學者**
* 柏拉圖（美盧篇）
* 阿里士多德
* 笛卡兒
* 大衛休謨
* 伊曼努爾·康德
* 艾德蒙德·葛提雅
 |
| **拉雜相關**
* Cogito ergo sum
* Intellect
* 智能
* 桶中腦
* 形而上學
* 心靈哲學
* 啟蒙時期
* 認知心理學（認知同感知）
* 知識表示
* 概率論
 |

| * 睇
* 傾
* 改
哲學邏輯 |
| --- |
| 可以睇埋批判思考同懷疑論 |
| **哲學分析**
* 定義
* 歧義同含糊
* 公信力
* 啦更
* 係-應該問題
* 理性
 |
| **邏輯**
* 邏輯推理（演繹推理 · 歸納 · 溯因推理 · 矛盾同悖論）
* 論證（前件 · 結論 · 證據 · 謬論）

* 因果關係、統計相關同相關唔蘊含因果
 |
| **知識論**
* 知識
* 信念、真確同理據
* 概念
* 常識
* 事實同意見
* 解釋（解釋力 · 奧坎剃刀 · 可否證度）
 |
| **拉雜相關**
哲學（西方哲學） · 辯論 · 修辭學 · 實用主義 · 認知（思維） |


|  |  |
| --- | --- |
| Stub icon | 呢篇知識論文係楔位文。歡迎幫維基百科擴寫佢。睇 • 論 • 改 • 歷 |
**共振峰**（粵拼：gung6 zan3 fung1；英文：formant，簡稱 F）係語音學上嘅一個概念，講到唔同元音以及唔同輔音之間喺聲學特性上嘅差異。

基本
--

內文：語音學、元音同輔音
睇埋：時頻譜同埋自然頻率
是但攞一段語音嚟睇，段語音入邊往往會帶有多股唔同頻率嘅聲波。對語音嘅聲學研究表明，唔同元音喺「邊種頻率嘅聲波振幅勁啲」呢點上可以唔同—即係例如對比 [i]（當粵拼：i1）嘅聲波同 [u]（當粵拼：u1）嘅聲波，兩者都內含頻率約莫 3,500 Hz 嘅聲波，但前者有比較多呢啲聲波。呢種現象可以用時頻譜表達，達致用圖像化方式表達唔同語音嘅聲學特性。

好似下圖噉。下圖係用美式英文讀 [i]、[u] 同 [ɑ]（當粵拼：aa1）呢三個元音，得出嘅時頻譜。幅圖打戙軸係頻率，而打橫軸就係時間，由幅圖睇得出，唔同元音喺「邊隻頻率嘅聲波最勁」（愈深色表示愈勁）呢點上有差異。

實證研究表明咗，元音通常有三個共振峰，每個共振峰係指一笪「振幅去到最勁」嘅頻率區，例如想像而家錄低啲人用美國某地嘅口音讀 [i] 再睇吓幅時頻譜，發現段聲波喺 280 Hz、2,250 Hz 同 2,890 Hz 呢三個頻率區有最大嘅振幅，噉呢三笪區域就算係嗰段聲波嘅共振峰，當中 280 Hz 係 F1、2,250 Hz 係 F2 而 2,890 Hz 係 F3 — **F** 取自共振峰嘅英文名開頭嗰個字母，而 F 後面掕嘅數字就係按頻率由低至高排嘅。

成因
--

睇埋：聲道
一隻語音嘅共振峰特性同佢相應嘅聲道特性有一定嘅統計相關。例如有研究發現，一個人發出一隻元音嗰陣

* 條脷嘅高度，同
* 嗰種元音嘅 F1 嘅頻率

成負相關，即係條脷位置愈高，F1 就傾向愈低頻；而實際嘅研究睇過輔音嘅共振峰，亦發現唔同輔音嘅共振峰特性有明顯嘅差異。

睇吓
--

* 共振頻率
* 傅利葉變換

引咗
--

篇文用咗嘅行話或者專有名詞，英文名如下：

1. ↑  spectrogram

篇文引用咗以下呢啲文獻同網頁：

1. ↑  2.2. Formants of Vowels，香港教育大學
2. ↑  Zee, E. (1999). An acoustical analysis of the diphthongs in Cantonese. In *Proceedings of the XIVth International Congress of Phonetic Sciences* (Vol. 2, pp. 1101-1104). Berkeley: University of California，呢篇文講香港粵語嘅雙元音之間喺共振峰特性上有乜差異。
呢篇文講嘅唔係陳方安生。
**陳毅燊**（英文：**Anson Chan**，2000年11月22號—），香港男藝人，因為細個鍾意食JellyBean而改花名**ANSONBEAN**到而家。2020年憑住參加ViuTV真人騷選秀節目《全民造星III》而出名，因為佢同另一參選者江宏基（Timo）參選期間已經被節目贊助商天星銀行揀中拍廣告，兩位被外界睇成熱門決賽人選，最後佢攞到季軍。

個人生活
----

ANSONBEAN自細鍾意跳舞，2018年到英國讀書修讀戲劇課程。後尾回流翻香港，參加ViuTV選秀節目《全民造星III》。

造星時期
----

### Pre-Round

ANSONBEAN係第28個參賽者出場，表演rap同跳舞《Lazarus》。以1盞藍燈成績進入復活區，最終被彭秀慧導師成功復活，進入B3組。

### 50強回合

B3組成員包括NY、方方、Mark、右雨同ANSONBEAN。喺呢個回合係最尾一組出場，同A1組對決，自選項目為《同化 不同化》。同一回合Dance battle用Blackpink嘅《How you like that》改編，最終由B3組以5盞藍燈勝出。

### 40強回合

B3組指定唱歌項目為《笑忘書》，自選項目為《奪寶奇兵》，對戰A1組（成員包括Judas、小新、ravis、旨呈同Manson）。最終B3組以1盞藍燈落敗，同組成員Mark被淘汰。ANSONBEAN亦參與B組終極對決項目《I Don't Care About Us》，最終B組勝出，ANSONBEAN成功進入30強。

### 30強回合

ANSONBEAN同B組成員Timo以及NY參與項目《登陸真太陽》，對戰A組全組成員參與囓項目《我們》，呢個回合以2盞藍燈落敗，因為淘汰機制而令B組成員馬拉Karen被淘汰。

### 20強回合

ANSONBEAN以跳舞同rap項目《Titanic》、《My heart will go on》對戰John，最終以3盞藍燈勝出，打入終極十強。

### 總決賽

佢喺決賽嘅第一個自選表演係「daydream」，揀咗《對面的女孩看過來》同《壞習慣》兩首歌，第二個自選表演係「nightmare」，揀咗《Bring Me To Life》呢首歌。最後計嗮觀眾嘅投票同評判嘅評分之後，以17分攞到季軍。

演出
--

### 電視劇（ViuTV）

* 2022年：《I SWIM》 飾 章浩
* 2023年：《殺手廢J》 飾 政
* 2023年：《冰上火花》 飾 葉浩天

### 綜藝節目（ViuTV）

* 2020年：《全民造星III》參賽者
* 2020年：《轉機 ON AIR》第26集嘉賓
* 2021年：《囝囝女女730》主持
* 2021年：《ViuTV 5周年：繼續向前》演出
* 2021年：《膠戰S2》第12集嘉賓
* 2022年：《粉絲福利署》第18集嘉賓
* 2023年：《初戀Action！》第11-15集嘉賓

### 電影

* 2024年：《填詞L》 飾 王曉東（肥乜）
* 未上畫：《臥底的退隱生活》 飾 敏俊

### 電視廣告

* 天星銀行【人人星級，全民放假！】

### 品牌廣告

* Maskon時代廣場pop up store開幕嘉賓

參考
--

1. ↑  全民造星III︱花姐擔任廣告代言　帶挈「舞王」Timo勢成決賽黑馬